Yeraltı Bənövşə (7-ci bölüm) » Qadınla.Com - Qadınlar Birİncidir!\nTarix: 6-10-2020, 11:00\nBinanın yanı başında olan parkda idim. Skameyada oturub göy üzündə olan ulduzlara baxırdım. Yağış ara sıra cisələməyə davam edirdi. Mənim isə evə getmək kimi bir niyyətim yox idi. Tuta bilməyəcəyim sözlər verdim bu gün. Araz hər nəysədə, Yunisə niyə elə demişdim? Onun qarşısında çox kicik vəziyyətə düşəcəkdim. Səbəbkarıda özüm idim. Özüm...\nBu cisələyən yaz yağışının altında, xəstə olacaqdım. Xəstlənsəydim hər sey tam olardı!\nUlduzlarda göy üzündə çox az görünürdü. Onlar hara getmişdi? Yağışdan qorxub gizlənmişdilər? Səsli şəkildə nəfəsimi alıb verdiyimdə "Canı sıxılan balaca bir qız" dedi biri. Yanı başımda Ülvini gördüm. Qarşıma çıxıb durmağa davam edən sırasında oda vardı.\n"Sən nə gəzirsən, bu saatda burda"dedim\nYanıma oturub mənim kimi göyüzünə baxmağa başladı. O göyüzünə baxarkən, məndə ona baxdım. Üzünə çıxan yeni saqqaları onu yaraşıqlı göstərirdi... Yuxarıya qaldırdığı saclarıda, onun görüntüsünə ayrı bir hava qatırdı. Gözünü göyüzündən çevirib, başını mən tərəfə çevirib "Çölə çıxmışdım. Sonra səni gördüm. Sənə baş çəkmədən yuxarı çıxmayım dedim. Təklik canını sıxır bilirəm"dedi. Canımı sıxan sey təklik deyildi. Canımı sıxan sey verdiyim sözlər idi. "Mən boyumdan böyük işlərə qalxışdım" deyib dərin bir iç çəkdim. Bildiyiniz qara - qara düşünəcəkdim bütün gecəni!\n"Danışsan sənə kömək edə bilərəm"\n"Mən hec kim xilas edə bilməz"\n"Sən danış görüm, bəlkə köməkliyim dəydi"\n"Məni narahat edən bir oğlan var. Birdə narahat etməyən bir oğlan daha var. Ümumiyyətcə həyatımda iki oğlan var. Onların ikisinədə sevgilim olduğunu dedim"\n"Sənində sevgilin yoxdu hə?"deyib qəh - qəhə çəkməyə başladı. Gözlərimi bərəldə bildiyim qədər bərələtdim! Gülüşünü yarıda kəsməyi dayandırmağa çalışaraq "Yaxşı mənə elə baxma. Amma nə edim gülməli bir vəziyyət yarandı"dedi\n"Güləcəksənsə yanımdan ayağa qalx!"\n"Zeyno səni dinləyirəm. Buyur"\n"Qulaq asmalı bir sey yoxdur. Sevgilim var dedim. Mənimdə sevgilim yoxdu! Nə edəcəyimi indi bilmirəm!"\n"Səni O oğlan niyə narahat edir?"\n"Qrup yoldaşımdı... 3 ildi məndən əl çəkmir. Mən istəmirəm dedikcə, mənə yapışır. Son vaxtlar artıq ondan qorxmağa başlayıram... Mən bir günün içində həqiqi bir sevgili tapa bilmərəm. Onun üçündə yalancı bir sevgiliyə ehtiyyacım var"\n"O oğlanı valideyinlərinə de məncə! Qadın istəmirsə deməli istəmir. O zibilə dünyanı dar edərəm mən!"\n"Hey sənə nə olub? Hansı haqqla?!"\n"Qadın deyilsən?! Qadını qorumaq olmaz?! Sən bilirsən, qadınları qoruyan yoxdu deyə ildə necə minlərlə qadınlar ölür?! Bu işi ciddiyə al"\nBu qədər niyə əsəbləşmişdi? Yanımdan ayağa qalxıb göyüzünə baxmağa başlayıb "Onu qoruya bilmədim, səni qoruyacam" dedi. Kim kimi qoruyurdu?\n"Ülvi hec nə başa düşə bilmərəm, desəm mənə inanarsan?"dedim\nÜzündə yeni çıxmış olan saqqaları ilə oynamağa başladıqda "Yalançı sevgilin mən olacam" dedi.\nYox daha nələr! Mən ona mənim yalançı sevgilim ol deməmişdim! Dərdimi paylaşmışdım onunla. Ayağa qalxıb qarşısına keçdim onun\n"Sən məni çox səhv başa düşdün. Mən sənə mənim yalançı sevgilim ol demədim"\n"Sənə yalançı sevgili lazım deyil?"\n"Lazımdısa nə uzadırsan?"\n"Mən səni tanımıram hec. Tanıdığım bir insan olmalıdı. Sən tanımadığın bir qıza niyə belə yaxşılıq edəsən?"\n"Vaxtında edə bilmədim. İndi etməyimə icazə ver. Həm mənədə bir sevgili lazım idi"\n"İndidən məni sevgilin elan etdin! Mən sənin sevgilin falan ola bilmərəm!"\n"Qulaq as mənə... Həyatda hər seyin qarşılığı var. Mən sənə kömək edəcəm, səndə mənə"\n"Bax mənimdə bir dayım oğlu var. Mənə səndən adam olan deyil, sənin sevgilin ola bilməz deyir. Mənədə bir sevgili lazımdıki onun qarşısına çıxardım. Bircə dəfə onun qarşısına çıxsaq hər sey düzələcək. Nə deyirsən varsan, yalançı sevgili olmağa?"\nGözlərimə inana bilmirdim. Bir işim öz xoşu ilə düzəlmək istəyirdi. Yenədə bir tərəfim yalana əl atır deyə pis olmuşdu. Həm Ülvidən belə sey gözləməzdim. Yuxumda gördüyüm insan bildiyiniz mənə yardım əlini uzadırdı. Dilimin altında "Varam..." dedim. Hansı qiyamətə gedib düşəcəyimi bilmədən...\nBinaya onunla bərabər giriş etdikdə, yolda nömrəsini almışdım. Sonra evə gəlib, otağıma daxil oldum. 10 dəqiqəni içində bu necə baş vermişdi? Tanrının mənə qarşı olan möcüzəsi idi bu? Bütün günü yalançı sevgilimin kim olduğunu düşünərkən, Ülvi mənim yalançı sevgilim olmuşdu... Qulağa belə xoş gəlmirdi. Yalançı sevgili... Sabah ilk iş onu Arazla sonrada Yunis ilə tanış etdirmək idi. Bir günlük olan sey idi. Nə qədər tez tanış etsəydim, canımıda o qədər tez qutarmış olardım. İçimdəki həyəcan verici hissə baxmayaraq, çarpayıma daxil olub yuxuya dalmağa çalışdım. Bəlkədə bu mənim üçün bir şans idi\nSəhər çoxdan açılmışdı. Məndə univeristetə gəlmişdim. Ülvi bu gün məni univeristetdən götürəcəyini demişdi. Fəridə ilə bu haqqda danışanda, bu iş onun üçün həm ciddi həmdə əyləncəli gəlmişdi. Arazında gözü bu gün bütün günü mənim üstümdə olmuşdu. Az sonra olacaqları hec düşünmək belə istəməzdim... Telefonumu əlimə aldıqda Yunisdən gələn mesaja gözüm sataşdı. Mesajlara hec baxmamışdım\nYunis: Sevgilinlə nə vaxt tanış olacam?\nZeynəb: Nə vaxt istəsən tanış edərəm\nYunis: Hələdə bir sevgilinin olduğuna inanmıram. Mənə yalan az danış\nZeynəb: O qədər çirkin biriyəm mən? Məni sevən ola bilməz?!\nYunis: Əksinə mələkləri qısqandıracaq, qədər çox gözəlsən\nZeynəb: Səndən bu sözü eşitmək, şərəf verdi mənə\nYunis: Sözü dəyişmə\nZeynəb: Sevgilimə yazacam indi. Nə vaxt boş günün olsa o gündə görüşərik\nYunis: Səbrlə gözləyəcəm\nBu niyə inanmaq istəmirdi?! Yalanda olsa bir sevgilim vardı!\nDərs bitdiyində sinifdən çıxdım. Ara sıra qəsdən arxama baxdığında Arazın arxamca gəldiyini gördüm. Darıxma! Az sonra hər sey bitəcəkdi! Univeristetdən çıxdığımda, univerisitetin kənarında olan böyük ağac altında Ülvini gördüm. Həqiqətən gəlmişdi...\nMənə əl salladığında, məndə ona əlimi sallayıb yanına tərəf irəlləməyə başladım. Lakin qarşıma anidən Araz çıxdı. Bu arxamca gəlmirdimi?!\n"Qarşımdan çəkil, zəhmət olmasa" deyib nazikcə davranmağa çalışdım\n"Əl salladığın O oğlan kimdi?!" dedi dişinin dibində\n"Sevgilimdi. Sənə bir sevgilim olduğunu demişdim!"dedim\nÜlviyə dönüb baxmağım ilə, Ülvi bizi tərəf gəlməyə başladı. Arazda dönüb Ülviyə baxdı. Yanımıza gəldiyində "Sevgilim nəsə bir problem var?"dedi. Deməsi ilə qolumdan tutubda məni öz yanına çəkməsi bir oldu. Arazın baxışları kəskinləşməyə davam etdikcə "Bu sənin sevgilindi?! Zövqün pis deyilmiş Zeynəb!"dedi.\nÜlvi "Sən kimsən?! Zeynəblə belə danışmaq ixtiyarını sənə kim verib?!"deyə dilləndi. Mən hər seyi qıraqdan izləyib durmuş kimi oldum. Yanımda məni qoruyan biri vardı\n"Araz məni narahat etmə daha! Gördüyün kimi mənim bir sevgilim var. Bizdən olmayacağını başa düş" dedim\n"Səndən ölsəmdə əl çək deyiləm! Bu yanındaki oğlanada həddini mən bildirəcəm!"dedi\nÜlvi onun üstünə getməyə başladıqda, araya girdim\n"Ülvi... Ülvii sən buna qulaq asma. Xəstədi buu" dedim.\nOnu tanımadan onun üçün narahat oldum. Gözlərimdə bir nigarançılıq yarandı. Onun gözlərində isə bir bulanıqlıq vardı. Birdə kicik bir qorxu...\n"Sən dua elə yanımda Zeynəb var. Səni harda tək görsəm, o günü al qanın içində qalmış olacaqsan! Sənin o beynindən keçənləri mən yaxşı bilirəm. Sən onu bilki, sənə bu qızı yar etmərəm! Onun sacının bir telinə belə toxuna bilmərsən!"deyərək Arazın çiynindən möhkəmcə itələyib əlimdən tutaraq məni o yerdən aparmağa başladıq. Bir gözüm Ülvinin əsəbdən qan çanağına dönmüş gözünə baxarkən, digər tərəfdən birləşik olan əllərimizə baxdım. Bu qədər qorumasının səbəbi nə idi?\nYaz Əfsanəsi (1-ci bölüm)\nÇox uzatmağın mənası yoxdu sevgilim sən şah əsərsən mən sənin sahibin.


Akif Çovdarovun vəkilləri gəlmədi - proses təxirə salındı - Fleş 4 - Xəbərlər - Azadİnform İnformasiya Agentliyi\nAkif Çovdarovun vəkilləri gəlmədi - proses təxirə salındı\nMəlumata görə, prosesdə A.Çovdarovun vəkilləri iştirak etməyiblər. Bu səbəbdən də məhkəmə prosesi günün ikinci yarısına keçirilib.\nGünün ikinci yarısında keçirilməli olan proses də vəkillər iştirak etmədiyi üçün təxirə salınıb. Məhkəmənin növbəti iclası yanvarın 11-nə təyin edilib.\nA.Çovdarov və MTN-in Energetika və Nəqliyyat Sahələrində Təhlükəsizlik Baş İdarəsinin sabiq işçisi, polkovnik Səlim Məmmədov, MTN-in sabiq idarə rəisi, mayor Akif Əliyev və keçmiş şöbə rəisi Orxan Osmanovla bağlı cinayət işinin materialları sentyabrın 5-də baxılmaq üçün məhkəməyə göndərilib. Xatırladaq ki, cinayət işi üzrə 320-dən çox şahid, 60-dan çox zərərçəkmiş var. Zərərçəkmiş şəxslərə vurulmuş ziyanın ödənilməsinin təmin olunması üçün məhkəmə qərarları əsasında təqsirləndirilən şəxslər A.Çovdarov, S.Məmmədov, A.Əliyev və O.Osmanova məxsus ümumilikdə 33 milyon 466 min manat dəyərində əmlak və pul vəsaitlərinin, o cümlədən 8 milyon 967 min manat dəyərində ticarət və xidmət sahələri, istilikxanalar, balıqçılıq təsərrüfatları və sair əmlak kompleksi, torpaq sahələri, 24 milyon 445 min manat dəyərində fərdi yaşayış evləri, mənzillər, nəqliyyat vasitələri və 37 min manat dəyərində zərgərlik məmulatlarının üzərinə həbslər qoyulub. (trend)\n9.01.2017 15:02 / Baxılıb: 121 / Çap\n“Yaxın vaxtlarda daha 500-dək hərbi qulluqçuya mənzil veriləcək”\nCəbhədən son xəbər: Düşmən atəşkəsi 90 dəfə pozub\nElmar Məmmədyarov Minskə yola düşüb\nUşaqlar küçələrə tərk edilib…\n16 mərtəbəli binanın qanunsuz tikintisinin qarşısı alındı\nCəbhədən son xəbər: Düşmən atəşkəsi 87 dəfə pozub


Bakıda məcburi köçkün uşaqların problemlərinə həsr olunmuş konfrans keçirilir\nCəmiyyət 8 İyun 2012 12:41 (UTC+04:00)\nAzərbaycan, Bakı, 8 iyun / Trend müxbir E.Mehdiyev/\nBu gün Bakıda məcburi köçkün uşaqlar, dövlət qurumları və beynəlxalq təşkilatlar arasında dialoqu möhkəmləndirmək məqsədilə "Məcburi köçkün uşaq komitələri və dövlət qurumları arasında əməkdaşlıq perspektivləri" mövzusunda konfrans keçirilir.\nTrend-in məlumatına görə, konfrans Avropa İttifaqının maliyyələşdirdiyi "Qayıdış və yenidən məskunlaşma -qərarçıxarmada uşaqların iştirakı" layihəsi çərçivəsində keçirilir.\nKonfransda Baş nazirin müavini, Qaçqınların və Məcburi Köçkünlərin İşləri üzrə Dövlət Komitəsinin sədri Əli Həsənov, Aİ-nin Azərbaycan nümayəndəliyinin rəhbəri Roland Kobia, "Danimarka Qaçqınlar Şurası" beynəlxalq humanitar təşkilatının Azərbaycan nünayəndəliyinin rəhbəri Boyan Kolundziya, gənclər və idman nazirinin müavini İntiqam Babayev, Nazirlər Kabineti Aparatı, Təhsil, Rabitə və İnformasiya Texnologiyaları, Ekologiya və Təbii Sərvətlər nazirlikləri, Ailə Qadın və Uşaq Problemləri üzrə Dövlət Komitəsinin rəhbər heyəti və nümayəndələri, Milli Məclisin deputatları, məcburi köçkün uşaq komitələri, yerli və beynəlxalq QHT əməkdaşları iştirak edir.\nQaçqınların və Məcburi Köçkünlərin İşləri üzrə Dövlət Komitəsinin sədri, Baş nazirin müavini Əli Həsənov bildirib ki, layihənin məqsədi Azərbaycanın qayıdış və yenidən məskunlaşma proqramlarının planlaşdırılması və icrasına daxil edilən qayıdış və yenidən məskunlaşma ilə bağlı məsələrdə məcburi köçkün uşaqlara maraq, niyyət və arzularını həyata keçirmək üçün şərait yataratmaqdır.\nOnun sözlərinə görə, layihə nəticəsində Bakı, Goranboy, Naftalan, Ağdam, Ağcabədi, Yevlax, Mingəçevir bölgələrində məcburi köçkün uşaqlar, onların valideynləri, müəllimlər və digər şəxslər BMT-nin Uşaq Hüquqları Konvensiyası və Məcburi Köçkünlər üzrə Rəhbər Prinsiplərdə əks olunan yenidən məskunlşma prosesindəki hüquq və imkanlar üzrə ətraflı məlumatlandırılacaqlar.\nHəmçinin qayıdış və yenidən məskunlaşdırma prosesində uşaqların hüquqları barədə qərar çıxaranlar arasında məlumatlandırma artırılacaq.\nCəbhə xəttində yaranan gərginliyə münasibət bildirən Həsənov qeyd edib ki, Ermənistanın atəşkəsi pozamasından narahat olmağa dəyməz.\n"Başqasının torpağına göz dikmək, başqasının hesabına yaşamaq ermənilərin xisləntindədir. Onlar bugünkü hərəkətlər, təxribatlarla heç zaman Azərbaycan dövlətini qorxuda bilməzlər. Hətta ermənilərə havadarlıq edən qüvvələr, Ermənistan diasporu da onlara yardım göstərməkdən yorulublar. Azərbaycan isə dünya qanunvericiliyi çərçivəsində fəaliyyət göstərən, dünya ilə ayaqlaşan sivil bir dövlətdir. Əminəm ki, Azərbaycan Prezidenti tezliklə Dağlıq Qarabağ münaqişəsinin həllinə nail olacaq və məcburi köçkünlər öz doğma yurd-yuvalarına qayıdacaqlar", - Həsənov deyib.\nAvropa İttifaqının Azərbaycandakı nümayəndəliyinin rəhbəri, səfir Roland Kobia isə Azərbaycanda qaçqın və məcburi köçkünlərlə bağlı bir sıra layihələrin həyata keçirildiyini xatırladıb.\nOnun sözlərinə görə, Avropa İttifaqı sosial məsələlərin, o cümlədən uşaqlarla bağlı problemlərin həllinə böyük diqqət yetirir.\n"Azərbaycan dövləti bu sahədə böyük işlər görür. İstəyirik ki, uşaqlar vətəndaş cəmiyyətinin inkişafına daha çox cəlb edilsinlər. Bu baxımdan, bu lahiyənin böyük əhəmiyyəti var. Avropa İttifaqı Azərbaycana dəstəyini bundan sonra da davam etdirəcək", - o deyib.\nGənclər və idman nazirinin müavini İntiqam Babayev deyib ki, Azərbaycanda qaçqın və məcburi köçkün olan gənclərin digər gənclərlə bərabər inkişaf etməsi, onların potensialının üzə çıxması, yerli və beynəlxalq səviyyədə inkişaf etməsi ilə bağlı müxtəlif tədbirlər və layihələr həyata keçirilib. Torpaqların işğaldan azad edilməsindən sonra Qarabağ ərazisində böyük tikinti-quruculuq işlərinin aparılacağını deyən Babayev bildirib ki¸ gənclər bu işdə yaxından iştirak etməlidirlər.\nOmbudsman Elmira Süleymanova isə bildirib ki, Azərbaycanda qaçqın və məcburi köçkünlərin vəziyyəti ilə bağlı müsbət istiqamətdə dönüş yaranıb, onlar üçün müasir qəsəbələr salınıb.\nAilə Qadın və Uşaqların Problemləri üzrə Dövlət Komitəsinin sədri Hicran Hüseynova qeyd edib ki, yalnız böyüklər deyil, uşaqlar da işğal olunmuş torpaqlara qayıtmaq arzusu ilə yaşayırlar. O, bu arzunun tezliklə gerçəkləşəcəyinə inandığını da diqqətə çatdırıb.\nKonfrans "Danimarka Qaçqınlar Şurası" beynəlxalq humanitar təşkilatının Azərbaycan nümayəndəliyi, "Həyat" beynəlxalq humanitar təşkilatı və Azərbaycan Gənc Hüquqşünaslar Birliyinin birgə təşkilatçılığı ilə keçirilir.


Xocalı soyqırımında iştirak etmiş rus zabitinin etirafları\n26 Fevral 2014 16:28\nXocalı soyqırımını erməni hərbi dəstələri ilə birlikdə törədən 366-cı motoatıcı alayın komandirinin etirafları baş verənlərin soyqırımı aktı olduğunu bir daha təsdiqləyir.\nPublika.Az xəbər verir ki, 366-cı motoatıcı alayın 02270 nömrəli hərbi hissəsinin əks-kəşfiyyat şöbəsinin rəisi polkovnik Vladimir Savelyev Xocalıda törədilənlərlə bağlı 1992-ci il noyabrın 26-da, 1994-cü il martın 19-da, 1998-ci il avqustun 22-də və nəhayət, 2000-ci ilin iyul və dekabr aylarında BMT-yə, Avropa Şurasına, sonda Baş Kəşfiyyat İdarəsinə “məxfi arayış”ını təqdim edib.\nSon arayışlarını “zabit Puqaçov” imzası ilə göndərən polkovnik etiraf edir ki, baş verənləri unuda bilmir:“Mən bütün bunları yazmaya bilmərəm. Hər şey gözlərim önündə baş verib- insanların, uşaq və qadınların, hamilə gəlinlərin güllədən keçmiş bədənlərini unuda bilmirəm. Qoy azərbaycanlılar məni bağışlasınlar ki, bütün bu qanlı və amansız sonluğu olan hadisələrdə əlimdən heç nə gəlmədi. Təkcə on doqquz səhifəlik məxfi arayışı həm Kremlə, həm də MN-ə, VKİ-nin generallarına göndərdim. Oxuyun. dedim”.\nO, baş verənləri anlaya bilmədiyini deyib.“Bütün bunları anlaya bilmirəm. Bu oyunlara rus zabitlərini qoşmaqla onları alçatdılar, şərəfinə lənət damğasını vurdular. Mən on addımlığımda güllə yarasında can verən səkkiz- doqquz yaşlı qızcığaza heç cür kömək əlimi uzada bilmədim. Allahın mənə lənət edəcəyi gündən qorxuram”-deyə alayın komandiri bildirib.\nQeyd edək ki, Xocalıda azərbaycanlıları qırdıqdan sonra, Qarabağ özünümüdafiə dəstələri adı ilə orda olan ASALA erməni terror təşkilatının rəhbərlərinin rus əsgərlərə pul mükafatları payladığı haqqında məlumatlar var. Bəzi araşdırmalarımızda məlum olur ki, ASALA terror təşkilatının Xankəndində yaradılmış özəyinin başçısı kimi tanınan İllarion Allahverdiyan 24 nəfər rus zabitinə və əsgərinə pul mükafatları elan edib. Məsələn, şəxsi heyətin önünə çıxarılmış rus zabiti Yevgeni Qolubevə üstündə ASALA yazılmış 25 qramlıq qızıl medal və beş min ABŞ dollarını təntənəli surətdə təqdim edilib. Həmin gün sıravi Anastas S. İvanova 10 min ABŞ dolları təqdim etməklə İrəvanda onu gözləyən “Hunday” markalı avtomobilin sənədləri verilib.


Əkrem Əylisli serbest buraxıldı - Azadlıq Xeber\n30.03.2016 / 20:48 xeber – Bu gün səhər Heydər Əliyev Beynəlxalq Hava Limanında saxlanılan yazıçı Əkrəm Əylisli sərbəst buraxılıb.\nBu barədə APA-ya Ə. Əylislinin özü məlumat verib. Onun sözlərinə görə, səhər saatlarında hava limanında saxlanılıb: "Kitab tədbirində gedirdim, icazə vermədilər. Mən saxlanılan zaman ümumiyyətlə insident baş verməyib. Təklif etdim ki, bizi başqa relsə yola salın, etmədilər”. “Sizin haqqınızda cinayət işi başlanılıbmı?” sualına yazıçının cavabı belə olub: “Bu haqda danışmaq istəmirəm. Evə indi çatmışam, yorğunam. Sabah hər şey haqqında danışacağam, geniş açıqlama verəcəyəm”.


Əbdürrəhman Güləhmədov — Vikipediya\n25 iyul 1908\nƏbdürrəhman Niyaz oğlu Güləhmədov — kənd təsərrüfatı elmləri doktoru, 1963-cü ildən professor, 1976-cı ldən Azərbaycan SSR EA müxbir üzvü, 1978-ci ildə Azərbaycan SSRİ Dövlət Mükafatına layiq görülmüşdü. 1956-cı ildən Azərbaycan SSR EA Torpaqşünaslıq və Aqrokimiya İnstitutu Mikroelementlər şöbəsinin rəhbəri olmuşdur. Azərbaycan SSR-in pambıqçılıq zonasında torpaqların azot, fosfor və kaliumla təmin olunması kartoqramını tərtib etmişdir. Torpağın aqrokim-yəvi tədqiqat üsullarını, həmçinin yerli xammal bazası əsasında kompleks gübrələrin yeni növlərinin alınma texnologiyasını işləyib hazırlamışdır.Respublikada ilk torpaq-aqrokimya xaritələrini tərtib etmişdir.\nƏbdürrəhman Niyaz oğlu Güləhmədov 1908-ci ildə iyulun 25-də Borçalı mahalına qonşu Ahılkələk (Ağcaqala) rayonunun Kokya kəndində (köyündə) anadan olmuşdur. Uşaq ikən yetim qaldığı üçün natamam orta təhsilini Gəncə şəhərinin uşaq evində almışdır. Sonra Gəncə Kənd Təsərrüfatı Texnikumunun aqronomluq şöbəsini bitirmiş və Azərbaycan Elmi-Tədqiqat Pambıqçılıq İnstitutunda işləmişdr.\nƏbdürrəhman Güləhmədov 1932-ci ildən etibarən həm də Azərbaycan Kənd Təsərrüfatı İnstitutunda aqrokimya fənnindən mühazirələr oxumaqla kadr hazırlığı işində yaxından iştirak etmişdir.\nƏ.Güləhmədovun tədqiqatlarının ən aktual sahələrindən biri yeni növ gübrələrin istehsal texnologiyasının hazırlanması olmuşdur. O, yerli sənaye tullantılarından alınan yeddi növ polimikrogübrələrin və sənaye miqyasında 100 tonlarla istehsal edilən mikroelementləşdirilmiş istehsal texnologiyalarının müəllifi olmuşdur.\nUzun illər o, torpaqşünaslıq və aqrokimya ixtisası üzrə müdafiə şurasının və Ümumittifaq Kənd Təsərrüfatı Akademiyası Zaqafqaziya şöbəsinin torpaqşünaslıq, aqrokimya bölməsinin üzvü olmuşdur.\nSarvan M. Borçalı alimləri. Bakı, "Azərbaycan Milli Ensiklopediyası" nəşriyyatı, 2001, 510 s., s.20–22.\nSevil Piriyeva. Ahıska türkləri Azərbaycanda (tarixi, sosial-mədəni həyatı). Bakı, "Elm", 2005, 264 s., s.50–51.\nMənbə — "https://az.wikipedia.org/w/index.php?title=Əbdürrəhman_Güləhmədov&oldid=5690987"\nBu səhifə sonuncu dəfə 3 yanvar 2021 12:13 tarixində redaktə edilib.


Kənd Təsərrüfatı naziri İnam Kərimov müşavirədə çıxış edərək qeyd edib ki, pambıqçılıq ölkəmizdə güclü ənənələri olan kənd təsərrüfatı sahələrindən biridir. Bu sahənin inkişafı fermerlərimizin gəlirlərinin çoxalmasına, bölgədə məşğulluq səviyyəsinin artmasına müsbət təsir edir. Son illər ərzində dövlət tərəfindən pambıqçılığın inkişafına dəstək tədbirlərinin gücləndirilməsi bu sahəni fermerlərimiz üçün daha da cəlbedici edib. Bu sahəyə marağın artması nəticəsində pambıq istehsalının həcmi və orta məhsuldarlıq göstəriciləri ildən-ilə yüksəlir. Pambıqçılığın inkişafı daim Azərbaycan Respublikasının Prezidenti cənab İlham Əliyevin diqqət mərkəzindədir. Bu sahənin inkişafı ilə bağlı Dövlət Proqramının qəbulu və icrası, fermerlərə verilən subsidiyaların artırılması və digər dəstək tədbirləri pambıqçılarımızı daim yüksək nəticələr əldə etməyə ruhlandırır.\nMüşavirədə Azərbaycan Meliorasiya və Su Təsərrüfatı ASC-nin sədri Zaur Mikayılov mövcud su ehtiyatlarının daha səmərəli istifadə edilməsi, əkin sahələrinin təsərrüfat suyu ilə təmin edilməsi məqsədilə görülən işlər, su qrafiklərinin yaradılması və EKTİS-ə inteqrasiyası barədə çıxış edib. O bildirib ki, növbəti mövsümdə də aidiyyəti qurumların koordinasiyalı fəaliyyəti təmin olunacaq.


"Dini dövlətlərin sonu pis bitir"\nKatolik kilsəsinin lideri və Vatikanın prezidenti Papa Fransisk dövlətin hüquqi olmasının vacibliyini vurğulayıb və "Dini dövlətlərin sonu pis bitir", - deyə bildirib.\nMovqe.az lent.az-a istinadən bildirir ki, hüquq və dinin ictimai sahədəki yeri ilə hüquqi Fransa modelinə dair sualı cavablandıran Papa dini dövlət qurmağın tarixə zidd olduğunu qeyd edib: "Dövlətlər hüquqi olmalıdır, dini olanların sonu pis bitir. Bunlar tarixə ziddir".\n"Hər birimiz Tanrının övladlarıyıq. Hər kəs dini inancını ifadə etmək sərbəstliyinə sahib olmalıdır. Əgər müsəlman bir qadın hicab taxmaq istəyirsə, bunu edə bilməlidir. Bu eynilə xaç taxmaq istəyən bir katolikə də aiddir", - deyə Papa əlavə edib.\nFransanın hüquqi dövlət modelində həddini aşdığını deyən Papa dinin alt mədəniyyət kimi qəbul edilməsinə etiraz edib.\nPapa onu da bildirib ki, bu gün dünyada islam qorxusu yoxdur. Xristian və müsəlmanların hələ də birlikdə yaşaması mümkündür: "Məsələn, mən müsəlman və xristianların birgə yaxşı yaşadıqları Argentinadan gəlirəm".


Türkiyə iki ölkəyə görə hansısa tələb irəli sürüb? - Prays Bakıda dəhşətli yanğın: ölən var - VİDEO Rusiyadan 3-cü dünya müharibəsi ilə bağlı MESAJ Ağ Evin mətbuat katibindən ETİRAF: “Lezbiyanam” Ruslara görə canlı efirdə əlbəyaxa DAVA - VİDEO Kəlbəcər istiqamətində mövqelərimiz atəşə tutuldu DİN-dən "Rəisim" mahnısına reaksiya - VİDEO Azərbaycana qarşı çirkin kampaniya - LGBT-nin arxasında kimlər dayanır? “17 dəqiqə ərzində 600 milyon insan məhv olacaq” - BƏŞƏRİYYƏT TƏHLÜKƏDƏ İsveç: Türkiyə ilə istənilən problemi həll etməyə hazırıq!\n1826-cı ilin dekabrında Misirdə qazılaraq Varşavaya gətirilən mumiya uzun illər bağlı qalmışdı. Mumiyanı araşdırmaq qərarına gələn elm adamları qarşılarında gördüklərinə inana bilməyiblər. Düz 2000 ildir ana bətnində dayanan döl görən arxeoloqlar əvvəlcə buna anlam verə bilməyiblər. Ancaq ana bətnində olan körpənin duzlu su üsulu sayəsində bu günə qədər sağ qaldığı məlum olub.\nTürküstan.az xəbər verir ki,Misirdə aparılan araşdırmalar nəticəsində üzə çıxarılan və daha sonra Polşanın Varşava Universitetinə təhvil verilən Misir mumiyasında çox əhəmiyyətli bir kəşf edildi. Uzun illər xalq arasında “lənətlənmiş” adlandırılan mumiyanı açmağa qərar verən elm adamları qarşılarında gördükləri mənzərədən şoka düşüblər.\nElm adamları mumiyanın qarnını yoxlayanda qarşılarında döl görüblər. 28 həftəlik (7 aylıq) olduğu bildirilən dölün tam 2000 yaşında olduğu öyrənildikdə, arxeoloqlar dərhal bu vəziyyətin səbəbini araşdırmağa başladılar.\nBuna əsasən, ananın mumiyalandığı zaman körpənin olduğu yerə duzlama aparıldığı və dölün 2000 il ana bətnində toxunulmaz qaldığı müəyyən edilib. Qadının necə öldüyü hələlik məlum deyil.\nİnsanı kor edən milçəklər ortaya çıxıb: 6 şəhər üçün xəbərdarlıq edilib\nSevgilisinə dəfn mərasimində evlilik təklifi etdi - VİDEO\nİlon Mask bu dəfədə koka-kolanı almaq istəyir: Onu alıb...\nTürkiyənin 8-ci prezidenti Turqut Özalın ölümü haqqında maraqlı faktlar\nAfrikada köləlikdən qaçanların su üzərində tikdiyi kənd - FOTOLAR\nElm adamlarının qiyamət proqnozları sızdırıldı: Bəşəriyyəti xilas edəcək maddə...\nTəyyarədə dəhişətli anlar: Qapı havada olarkən açıldı – VİDEO+FOTO\n103 yaşındakı kişi evləndi - FOTO\nAvtomobilini tanka çevirdi - VİDEO+FOTOLAR\nNostradamusun 3-cü Dünya Müharibəsi üçün verdiyi tarix - İNANILMAZ\nOna “Ölməz Türk” deyirlər: 399 yaşında olduğu deyilən adam dünyanı heyrətə salıb - VİDEO\nGörünməmiş üsul: Bu qəbilənin qadınları hamilə qalmaq üçün...\nBu məsləhətləri edin: Telefonunuz daha uzun müddət işləyəcək\nUçan avtomobil təsdiqləndi: 2 min 500 metr, saatda 200 kilometr sürətlə gedir -FOTOLAR\nÇinin Google-dən gizlətdiyi bölgə - Dünyadan qorunan SİRR NƏDİR?\nTürk sənətçilərdən "cahil"ə SƏRT REAKSİYA: Sezen Aksunu yıxıb sürüdülər


Milli komandada yeni baş məşqçi - Sport24.Az\nTarix: 2020-04-05 11:00\nFutbol üzrə İrlandiya milli komandasında baş məşqçi dəyişikliyi gerçəkləşib. Sport24.az xəbər verir ki, 2018-ci ilin noyabr ayından bu komandanı çalışdıran Mik Makkarti istefaya göndərilib. Bu barədə İrlandiya Futbol Federasiyasının rəsmi saytı məlumat yayıb.\nArtıq İrlandiya yığmasına yeni baş məşqçi də təyin olunub. Federasiya bu posta Stiven Kenninin təyin olunduğunu açıqlayıb. Lakin 48 yaşlı mütəxəssislə imzalanan müqavilənin detalları barədə məlumat verilməyib.\nQeyd edək ki, Stiven Kenni 2018-ci ildən İrlandiya millisinin gənclər komandasını çalışdırırdı.


"5 dəqiqəlik aptekə girməyə görə parkinq axtarmalı deyilik" - Tural Yusifovla BNA müzakirəsi » Ovqat.com\n- Düzünü de, BNA-nın kamerası sənə cərimə yazıbmı?\n- Gəlin razılaşaq ki, bu problem Bakıda daim olub. Hamı istəyir ki, avtomobilini öz evinin yaxınlığında saxlasın və bu normaldır. Dünyada bunun çox gözəl nizamlanması var, bina sakinlərinin avtomobilləri üçün cibcik hazırlayırlar və burada bina sakinləri xüsusi kartlar verirlər.\n- Bu yaxınlarda xəbər yayılmışdı ki, şəhərin mərkəzində yaşayanlar üçün xüsusi sistem yaradılacaq, kartlar veriləcək. Xəbərin varmı, necə oldu?\n- Xeyr, bilmirəm. Mən fevral ayında Mais Ağayev mənim verilişimdə qonaq olanda ondan sayı yox, parkinqlərin yerləri haqda məlumat istəmişdim. Məlumatı dinləyicilərimlə bölüşmək istəyirdim, çünki mən insanlara deyirəm ki, avtomobillərinizi parkinqdə saxlayın. Bu adamlara parkinqlərinin yerini deməliyik. Şəhərin mərkəzindəki parkinqlərin yerini bilirəm, amma onların dedikləri 30 pullu və pulsuz parkinqin hamısının yeri haqqında məlumatım yoxdur. Təsəvvür edə bilmirəm ki, bu 30 parkin haradadır?\n- Çox güman ki, Ticarət Mərkəzlərinin parkinqlərini də həmin o 30 parkinq siyahısına salıblar.\nAna səhifəyə qayıt Baxış: 97 Tarix: 16-09-2019, 23:23\nBNA "Qarabağ" - "Roma" matçına hazırlıqları davam etdirir\nParklanma sistemi yenilənir- Bakı Nəqliyyat Agentliyi\nBakıda avtomobillərin piyada səkilərini zəbt etməsi problemi hələ də həll edilməyib\nBakıdakı avtomobil dayanacaqlarında kameralar quraşdılacaq –BNA sədri açıqladı


“Bölgələrdən Bölgələrə” Yaradıcılıq Festivalı Balakəndə » Pressxeber.info\n131 dəfə baxılıb 21-05-2019, 22:59\nƏnənəvi “Bölgələrdən Bölgələrə” Yaradıcılıq Festivalı Azərbaycanın gözəl güşələrindən biri olan Balakən rayonununda davam edib.\nYaradıcılıq festivalı Heydər Əliyev parkında baş tutub. Mədəniyyət bayramında ziyarətçiləri, rəsmi qonaqları, və rayon rəhbərliyini Balakəndə yaşayan azsaylı xalqların (ukrayna, avar, ingiloy) rəqs qrupları “Yallı” rəqsi ilə qarşılayıb.\nBalakən rayonunun mədəniyyət müəssisələrində fəaliyyət göstərən “Nənələr və nəvələr”, “Eday”, “Xınayaxdı” və “Buta” folklor qruplarının çıxışları isə festivala ikiqat bayram əhval-ruhiyyəsi bəxş edib.\nDaha sonra xalçaçı qızların hana arxasında ilmə vurması, corab toxuması, kimi qədim el sənətini əyani şəkildə nümayiş etdirmələri ziyarətçiləri keçmiş dövrlərin ab-havasına kökləyib.\nZiyarətçilərin heyrətinə səbəb olan anlardan biri isə güc pəhləvanlarının maraqlı nömrələr nümayiş etdirməsi olub.\nFestivalda 2019-cu ilin “Nəsimi ili” elan edilməsi ilə əlaqədar olaraq kitab guşəsi də qurulub. Görkəmli Azərbaycan şairi İmadəddin Nəsimi ilə bağlı kompozisiya da hazırlanıb. Qiraət ustalarının təqdimatında şairin yaradıcılığından qəzəllər də səslənib.\nYeri gəlmişkən bildirək ki, Mədəniyyət Nazirliyinin nümayəndələri, regional mədəniyyət idarələrinin rəisləri, mədəniyyət işçiləri, rayon rəhbərliyi festivalın sərgi hissəsinə də baxış keçirib.\nSərgidə metalişləmənin fərqli texnika və üsullarda hazırlanan misgərlik nümunələri, məişət qabları, kəlağayılar, bədii tikmənin bir çox növünə aid zərif naxışlı tikmələri, çay daşları və ağac, muncuq, kağız və digər materiallardan hazırlanan bəzək əşyaları, həsirdən hörmə, toxuma əl işləri, ağacoyma və dulusçuluq kimi digər sənət növlərinə aid olan yaradıcılıq nümunələri sərgilənib.\nYaradıcılıq Festivalının konsert hissəsində hər bir regional idarə üzrə folklor qrupları, yerli incəsənət və bədii özfəaliyyət kollektivləri konsert proqramı ilə çıxış ediblər. Təqdim olunan rəngarəng musiqi nömrələri, rəqslər tamaşaçılar tərəfindən alqışlarla qarşılanıb.\n“Bölgələrdən Bölgələrə” Yaradıcılıq Festivalı Azərbaycanın regionlarını əhatə etməklə şəhər və rayonların bir-birinin mədəni zənginliyi, sənətkarlıq irsi və incəsənəti ilə tanış olmağa imkan yaradıb. Bölgələr arasında mədəni mübadilənin gücləndirilməsinə, yeni təşəbbüslərə yol açıb.\nQeyd edək ki, “Bölgələrdən Bölgələrə” Yaradıcılıq Festivalı Mədəniyyət Nazirliyinin iş planına əsasən respublikamızda ikinci dəfədir ki, baş tutur.\nDün, 22:48 Tanınmış jurnalist Tahir Talıblı 72 yaşını qeyd edir\nDün, 13:15 Ona etibar edilən bütün postlarda Nuru Nuruyev özünü doğruldub - ÖZƏL\nDün, 12:36 DTX-nın tutduğu YAP-ın namizədi cəmi 351 səs alıb\nDün, 12:15 İcra başçısı aksiya keçirən əhaliyə:"İnqilab edirsiniz.." - VİDEO\nDün, 11:47 İlham Əliyev Roma şəhərinin meri ilə görüşüb\nDün, 11:28 Azərbaycanda məktəblərdə yeni virus yayıldı\nDün, 11:07 Səudiyyə Ərəbistanı İrana uçuşları dayandırdı\n20-02-2020, 14:34 Bakıda koronavirusla bağlı bu obyektlər dezinfeksiya edilir\n20-02-2020, 14:18 Paşinyanın İlham Əliyevlə debatda adını çəkdiyi qəzet: “Mütəllibov belə fikir səsləndirməyib”\n20-02-2020, 14:04 Tutulan icra başçısının “rəhbərlik etdiyi əməliyyatlar” - İDDİALAR\n20-02-2020, 13:44 İlham Əliyevin Romada rəsmi qarşılanma mərasimi olub\n20-02-2020, 12:52 Təcili: xüsusi təyinatlılar Neftçala İcra Hakimiyyətinə basqın etdi\n20-02-2020, 12:26 Messi "Atletiko"nun "Liverpul"a üzərində qələbəsindən danışdı - "Təəccüblənmədim"\n20-02-2020, 12:10 80 yaşlı Ziyad Səmədzadəni belə deputat etmək istəyirlər – Videolar yaylıdı\n20-02-2020, 11:55 Yeni gəlişmə: Rus hərbi bazasına hücum edildi – Türkiyə ittiham olundu\n20-02-2020, 11:44 Azərbaycanda bu binalar sökülür - QƏRAR VERİLDİ\n20-02-2020, 11:06 İcra başçısı sakinləri dinlədi və yataqxana rəhbərliyinə sərt XƏBƏRDARLIQ ETDİ\n20-02-2020, 10:33 Fransa polisi Elşad Abdullayevlə bağlı hərəkətə keçdi\n20-02-2020, 10:18 Gülər Əhmədovanın oğlunun silahla görüntüsü yayıldı\n20-02-2020, 10:05 Azərbaycan nefti bahalaşdı - Son qiymət\n20-02-2020, 09:54 İmişlidə şok SEÇKİ QALMAQALI - DSK sədri məntəqə üzvünün evinə basqın etdi\n20-02-2020, 09:37 Beş tondan artıq kokain daşıyan sualtı gəmi saxlanıldı\n19-02-2020, 19:28 Azərbaycanda minimum əmək haqqı nəyə çatır? - VİDEOSORĞU\n19-02-2020, 18:54 Düşmənlə bütün danışıqlar dayandırıldı – Dəhşətli müharibəyə DOĞRU


Seçim xarakterli zona yarışlarına start verilib - Azərbaycan Güləş Federasiyası\nAGF » Ana Səhifə » Xəbərlər » Yerli turnirlər » Seçim xarakterli zona yarışlarına start verilib\nSeçim xarakterli zona yarışlarına start verilib\n2012-ci ilin təqvim planına əsasən, oktyabrın 20-23-də Helsinki Olimpiya oyunlarının gümüş mükafatçısı Rəşid Məmmədbəyovun xatirəsinə keçiriləcək sərbəst və yunan-roma güləşi üzrə respublika turnirinin final mərhələsinə seçim məqsədilə zona yarışlarına start verilib.\n1996-97-ci il təəvəllüdlü yeniyetmələr arasında təşkil olunan yarışlar AGF-in 1, 4, 6 və 7 saylı nümayəndəlikləri tərəfindən keçirilir. Zonalar üzrə iştirakçıların sayını nəzərə alaraq 4, 6 və 7 saylı nümayəndəliklərdə hər çəki dərəcəsində yalnız finalçılar, 1 saylı nümayəndəlikdə isə sərbəst növdə 1-3, yunan-roma növündə 1-5-ci yerləri tutanlar Rəşid Məmmədbəyovun xatirə turnirində iştirak hüququ əldə edəcəklər.\n1 saylı nümayəndəliyin seçim xarakterli Bakı birinciliyi Hövsan Olimpiya İdman Kompleksində təşkil olunub. Reqlamentə əsasən, oktyabrın 4-5-də sərbəst, 6-7-də isə yunan-roma növündə qaliblər müəyyənləşəcək. Yarışlar hər gün səhər saat 10:00-da başlayır.\nOxu 4156 dəfə\nBu kateqoriyada digər materiallar « Bakı birinciliyinin qalibləri “Hünər meydanı” turnirində iştirak edəcək\tHünər meydanı turnirində yunan-Roma güləşçiləri mübarizə apardı »


Bahalı maşın sahibləri niyə xoşbəxtdirlər?\n14:30 11 Avqust 2017 398 dəfə oxunub\nXoşbəxtlik keçmiş zamanda\nİnsan, heç kimi yox, özü-özünü xilas edə bilərmi? Yol gedə-gedə bu suala cavab vermək asan deyil, iri-iri maşınların arasında, o biri dünyaya vasil olmaq ehtimalımız artdığı vəziyyətdə belə suallar verməyin düşər-düşməzi olur.\nÖlkənin magistral yollarından birindəyik. Ötmə əməliyyatı olmaz. Avtomobillər ard-arda düzülüb. Sürət aşağıdır, qarşıda ağır yük maşını gedir. Bahalı markalı maşınlar bu ləng gedən dəvə karvanından ayrılır, ötmə əməliyyatı edirlər.\nTəntimiş sürücümüzə təsəlli verirəm: “Yol ver-bəlkə tələsir, xəstəsi var?”\n“Pulu var!”. İki kəlmənin qəzəbi “bunlar qudurub”, təəssüfü“mənimki yoxdur” deyir.\nHansısa bir hadisə baş verəndə, 8 günün əsgəri hərbi xidmətdə öləndə, kasıb bir koma ailənin başına uçanda, imkanlı məmur kasıb birini tapdayıb öldürəndə bu qəzəb və təəssüf yenidən ortaya çıxır, istər-istəməz “biz və onlar” bölgüsü yaradır. Kasıblar və varlılar. Halbuki dünya yaranandan kasıblar və varlılar var. Məsələ puldadırmı? Əlbəttə. Amma tamamən yox. Məsələ pulda yox, pulun qanunu üstələməsində, almasındadır. Hər şey alınıb-satılanda biz və onlar bölgüsü şərtidir. Belədə biz də onlar ola bilərik, onlar da biz. Arada rasional fərq yoxdur.\nHər şey, TV də, reallıq da, dörd bir tərəf pulun gücünü tərənnüm edirsə, qlamur ideologiyası düşünən beyinləri zəbt edirsə, insan nə düşünməlidir? “Adəmi adəm eliyən paradır” deyəcək əlbəttə.\nBayaqkı maşındayıq, kondisioneri xarab maşının bürküsü bu dəfə yol yoldaşımı təntidir. Onu sakitləşdirirəm: “Hesab elə ki, 80 ci-illər üçün ən bahalı maşındayıq indi. O zaman heç kondisionerli avtomobil yox idi. Amma Qaz 24-ü olan adamlar xoşbəxt idilər. İndi kondisionersiz maşında özümüzü niyə bədbəxt hiss etməliyik ki?”\nSəbrim sürücünü özündən çıxarır: “Orta əsrdəki at arabalarına baxanda biz çox sürətliyik. Ay necə xoşbəxt faytonçuyam!”\nSürət lap azalır. “Dəvələr” “hərami” görmüş kimi, ürkək-ürkək irəliləyir.\nNiyə? Qanunu almaq olmaz. Pulumuz çatmır deyə? Yox. Müqəddəsdir deyə...\nBayaq da reallıqdan utandım deməyə. Adəmi adəm eliyən həm də bir para suallar vermək gücüdür. Özünə və başqalarına.


Rusiyanın “Arqumentı nedeli”qəzeti: “Yanvarda Qarabağda müharibə başlaya bilər”\n28 Dekabr 2015 - 10:05\n“Yanvar ayında Dağlıq Qarabağda müharibə başlaya bilər”.\nBu barədə Rusiyanın “Arqumentı nedeli” nəşri yazıb.\nMoskvadakı hərbi-diplomatik mənbə bildirib ki, hazırda vəziyyəti sabitləşdirmək üçün iki plan mövcuddur:\n“Birinci planı ABŞ və Fransa təklif edib ki, bu, ATƏT nümayəndələrinin sayını artırmaq və onların müşahidə və nəzarət üçün texniki vasitələrlə təchiz edilməsini nəzərdə tutur. Biz hesab edirik ki, bu, münaqişənin həllinə kömək etməyəcək. Biz sülhməramlı kontingentin yerləşdirilməsini təklif edirik. Lakin Bakı bunun qəti əleyhinədir“. (apa.az)\nMənbə qeyd edib ki, qərarı gecikmədən qəbul etmək lazımdır: “Belə ki, Azərbaycanın “Su-24″ təyyarəsinin vurulması ilə bağlı Türkiyəni dəstəkləməsindən sonra Qafqazda böhranın dərinləşməsi Ankara və Vaşinqtona sərf edir, bu yolla onlar Rusiyanın qüvvələrini Suriyadan yayındırmaq istəyirlər”.


Çin Güllə davamlı vərəq İstehsalçı və Təchizatçı | Anteli\nSinterlənmiş Silikon Karbid Mikro Toz Yaşıl\nYenidən kristallaşdırılmış Silikon Karbid Mikro tozu\nDöküm və Ekstruziya Yaşıl Reaksiya Gümrüklü Silikon ...\nsilikon karbid parlaq boru və istilik exaxangers\nGüllə keçirməz PLA lojistik əsas elmi tədqiqat layihəsi “Kurşun keçirməyən taxta keramika inkişafı və tətbiqi tədqiqatı” məqsədi yüksək performanslı silikon karbid taxta keramika güllə keçirməz material hazırlamaq, ordumuzun fərdi əsgər qoruma avadanlığı səviyyəsini yüksəltməkdir. Layihə 2006-cı ilin iyun ayında rəsmi olaraq təsdiqləndi. 2009-cu ilin dekabrında Xalq Qurtuluş Ordusunun arxa Məntiqi Qərargahı Tədqiqat İnstitutu və şirkətimiz tərəfindən ortaq şəkildə hazırlanan güllə keçirməz taxta keramika texniki qiymətləndirmədən keçdi. 2012-ci ildə hərbi elm və Texnologiya tərəqqisinin birinci mükafatını qazandı.\nTexnologiya və yenilik\n1. Xammal kimi ağac materialları ilə silikon karbid keramika hazırlamaq üçün yeni bir texnologiya icad etdi;\n2. Daxili boşluğu doldurmaq üçün böyük ölçülü bütöv silikon karbid qövsünün güllə keçirməyən lövhəsinin hazırlanması texnologiyasında irəliləyiş;\n3. Silikon karbid taxta keramika gülləkeçirməyən taxta lövhəsi çoxsaylı zərbələrə müqavimət göstərə bilər;\n4. Ağırlığı azaltmaq və güllə keçirməyən performansı yaxşılaşdırmaq üçün güllə keçirməyən lövhənin struktur dizaynını optimallaşdırın.\nSilisium karbid güllə keçirməyən materialın yüngül, yüksək sərtlik və yaxşı ballistik performans və s. Üstünlüklərinə malikdir, güllə keçirməyən jilet, nəqliyyat vasitəsi, gəmi, vertolyot və digər qoruyucu zireh hazırlamaq üçün ideal bir materialdır.\n2011-ci ildə qurulan şirkətimiz, silikon karbid məhsulu istehsalı sahəsində zəngin və peşəkar təcrübəyə malikdir. İllik çıxışı 70.000 ton olan bir sıra silikon karbid istehsal xəttimiz var. Silikon karbid məhsulları beynəlxalq sertifikat standartlarına cavab verir və beynəlxalq bazarda yekdil tərif qazandı.\nMəhsullarımız dünyanın hər yerində onlarla ölkəyə ixrac edilmişdir və dünyaca məşhur aşındırıcı şirkətlər və silikon karbid istifadəçiləri üçün uzunmüddətli tədarük əməkdaşlıq edirik.\nMüştərilərin ehtiyaclarını ödəmək üçün peşəkar bir AR-GE qrupu, sizinlə işləmək üçün səbirsizliklə gözləyən dinamik bir satış komandası var.\nƏvvəlki: silikon karbid parlaq boru və istilik exaxangers\nNövbəti: Brülör nozzle\nYüksək Sərtlik Seramik Güllə keçirməyən təbəqə\nYüksək Sərtlik Silikon Karbid Seramik Kurşun Keçirməyən Vərəq\nSilikon Karbid Konsol Avar\nQol borusundan istifadə edin


Sızanaqları, qırışları və iltihabı aradan qaldıran yağlar | Gənc Ailə\nAna Səhifə SAĞLAMLIQ Sızanaqları, qırışları və iltihabı aradan qaldıran yağlar\nSızanaqları, qırışları və iltihabı aradan qaldıran yağlar\nOkt 30, 20210\nTəbii yağlar dərini sağaldır, nəmləndirir və qoruyur. Əlbəttə ki, hər kəsin dəri quruluşu fərqlidir və bu nöqtədə sizin üçün ən uyğun olanı tapmaq, dərini və istifadə edəcəyiniz məhsulları tanımaq lazımdır.\nBeləliklə, cild baxımında istifadə edə biləcəyiniz yağları təqdim edirik.\n1) Arqan y0ağı\nArqan yağı saç baxımında, həmçinin, dəridə yaşlanma əlamətləri yarandıqda istifadə olunur. Cildin nəm və rəng balansında, elastikliyinin bərpasında da mühüm rol oynayır. Yüksək miqdarda E vitamini, yağ turşuları və antioksidanlar ehtiva edən arqan yağı kollageni dəstəkləyir, sızanaqları müalicə edir və erkən yaşlanma əlamətlərinin qarşısını alır. Bu yağdan maskalar hazırlayarkən də istifadə edə bilərsiniz.\n2) Zeytun yağı\nTərkibindəki A və E vitaminləri, güclü antioksidanlar iltihaba və qırışlara qarşı faydalıdır. Dərini nəmləndirən, təmizləyən və qoruyan zeytun yağı günəş ləkələrini müalicə edir. Hətta bu yağdan makiyajı təmizləmək üçün də istifadə edə bilərsiniz.\n3) Kokos yağı\nHəm saç, həm də dəri üçün əvəzolunmazdır. Hüceyrələri bərpa edərək iltihabı aradan qaldırır, dərinin quruluğunu müalicə edir.\n4) Avokado yağı\nBeta-karoten, lesitin və A, D və E vitaminləri ilə zəngindir. Dərinizi nəmləndirir və qırışları azaldır. Eyni zamanda, kollagen istehsalını da artırır.\n5) Çin s0immondiyası yağı\nSızanaqlı dərinin müalicəsində istifadə olunur. Sızanaqlar üçün hazırlayacağınız maskalara bu yağdan əlavə edə bilərsiniz. Bu dəridəki iltihabı azaldaraq bərpa prosesini sürətləndirəcəkdir.\nAyaq göbələyi, ekzema, kəpək kimi problemləri müalicə edir. Dəriyə birbaşa tətbiq etmək əvəzinə bir daşıyıcı yağ əlavə edərək yumşaldın.\n7) Üzüm toxumu yağı\nDəri xərçəngi və qırışların yaranma riskini azaldır. Həmçinin, günəşin ultrabənövşəyi şüalarından qoruyur.\n8) Lavanda yağı\nDəridə yaranan qırışları və zədə izlərini müalicə edir. Sızanaqları, əzələ ağrısını azaldır, cildin nəfəs almasını asanlaşdırır, saç tökülməsi və kəpək kimi problemləri həlli edir.\nGeri“Qoxusu üçün darıxdığım biri var” - "NATAMAM" İrəliYaşayış minimumunun artması alimentlərin artmasına səbəb olacaq?


Neftçala rayonu üzrə 44 məktəbəhazırlıq qrupunda məşğələlərə start verilib\nNeftçala rayonunun 32 ümumi təhsil müəssisəsində yaradılmış 44 məktəbəhazırlıq qrupunda məşğələlərə start verilib. Neftçala şəhər 1 nömrəli tam orta məktəbdə isə rus dili qrupu da yaradılıb. Məktəbəhazırlıq qruplarında 774 uşaq məşğələlərə cəlb olunub.\nDövlət ümumtəhsil məktəblərində yaradılmış məktəbəhazırlıq qruplarına 5 yaşı həmin il tamam olmuş uşaqlar qəbul olunurlar. Məktəbəhazırlıq qruplarında təhsil dövlət hesabına həyata keçirilir və dərs ili iki yarım ilə bölünür. Məşğələlər isə mayın 31-də başa çatır.\nAçar sözlər: məktəb, rayon təhsil şöbəsi, şagird, ümumi təhsil


“Xəzər Lənkəran” – “Neftçi”, oyun öncəsi. - 5 Ноября 2009 - 12-ci oyunçu azarkeş qrupuun Rəsmi Veb Saytı\nAna Səhifə» 2009 » Noyabr » 5 » “Xəzər Lənkəran” – “Neftçi”, oyun öncəsi.\n“Xəzər Lənkəran” – “Neftçi”, oyun öncəsi.\n12cioyuncu.moy.su saytında rastlaşdığım bir yazıya bir az da əhatəli yanaşmağı lazım bilirəm. Burada göstərilən rəqabətin niye sağlam müstəviyə hələ də keçə bilməməsini şərtləndirən məsələləri araşdırmağa calışacağam.\nMənə elə gəlir ki, bu araşdırma sağlam düsüncə tərzi və obyektiv fikirlərə əsaslanıb bu rəqabətin detalları haqqında müəyyən nəticələrə gəlməyə kömək edəcək.\nIlk öncə biz vətənimiz Azərbaycanı sevir,onun bütün sahələrdəki uğurlarına sevinir,bir futbol azarkeşi olaraq futbolumuzun inkişafını ürəkdən arzu edir və mümkün qədər də yardımçı olmağa calışırıq. Futbolumuzun inkişafı isə həm “Xəzər Lənkəran” həm “Neftçi”,”Bakı”,”Inter”,”Karvan”,”Muğan”,”Simurq”və s. klublarımızdan asılıdır.Bu klubların nə qədər düzgün strukturda qurulmasından isə aralarındakı rəqabətin sağlam müstəviyə keçəcəyi asılı olacaqdır.Yuxarıda 12cioyuncu.moy.su saytında getmiş həmin yazıdakı “Qızıl oyun” da daxil olmaqla 2007-ci il fevral ayının 16-da T.Bəhramov adına stadionda baş tutan “Neftçi”-“Xəzər Lənkəran” oyunlarının canlı iştirakçısı kimi mən də həmin göstərilən halların şahidi olmuşam.Oyunun başlanmasına 2- saatdan artıq vaxt qalmasına baxmayaraq arenanın qabağına yığışmış “Xəzər Lənkəran”azarkeşləri müxtəlif bəhanələrlə arenaya buraxılmır,süni basabas yardılır,on mindən çox insanı bir-birine vurur qatmaqarışıqlıq yaradırdılar.Buna baxmayaraq “Neftçi” azarkeşlərinə tribunalarda rahat yer tutmasına sərait yaradırdılar.Hətta biz fikirləşdik ki, bəlkə oyunun başlama saatını 1 və ya 2 saat sonraya çəkmişlər. Lakin bu belə deyildi.Nəhayet oyun başladıqdan 10 dəqiqə sonra biz çox cətinliklə arenaya daxil ola bildik.\nBurada bir məqamı da qeyd edim. Hüquq mühafizə orqanında çalışan bir tanışımla təsadüfən həmin basabas da rastlaşdım.O da özünün dediyi kimi imkan tapan kimi,oyunları izləməyə gəlir.”Xəzər Lənkəran” azarkeşi olmasa belə bu oyunu da mülki geyimdə bir futbol azarkeşi kimi izləməyə gəlmişdi.Dediyinə görə hələ indiyə qədər belə eybəcər hallarla rastlaşmamışdı. “Bilsəydim belə olacaq, evdə televizorda oyunu izləyərdim” deməkle öz etirazını bildirirdi.Mən də öz növbəmdə, bizim komandanın “Neftçi” oyunlarında belə hallara tez-tez rast gəlindiyini bildirdim.\nAzarkeşlərin stadionlara gəlməməsindən gileylənən futbol qurumları gərək belə məsələlərə diqqətlə yanaşsınlar. Nə isə keçək əsas məsələyə:”Neftçi” tarixi bir klubdur, bu klubun tarixinə hörmət edərək onun bu yeni dövr üçün formalaşdırmaq strategiyası düzgün həyata keçirilməlidir. Amma burada hələ də sovet dövründən qalma prinsiplər həyata keçirilir.Müxtəlif dövrlərdə “Xalq komandası”və s. kimi adlandırmalarla yanaşmalar buna misal ola bilər. “Neftçi”komandası nə qədər ki,dövlətdən asılı olacaq bu yəqin ki, belə də davam edəcək. Çünki, dövlət adamı olan insanlar daha çox öz işlərinə diqqətlə yanaşmalıdırlar. Belədə kluba lazımi qədər vaxt ayıra bilmirlər.Nəticədə bu işdə onların kimlərinsə köməyinə ehtiyacları olur.Onlar da gözə xoş görünmək üçün islahat əvəzinə kosmetik məsələlərə yer verirlər. Bunun nəticəsində də klub zəifləməyə başlayır, hətta geniş azarkeş kütləsini itirir.\nBunu keçmiş sovetlərin bir sıra ölkələrinin təcrübəsindən də görə bilərik. Gürcüstanda hətta UEFA kubokunun qalibi olmuş “Dinamo Tblisi”nin bügünki vəziyyəti, Rusiyada Moskva “Spartak”ının, Belorusda Minsk “Dinamo”sunun , Moldovada Kişinyov “Nistru”sunun ,Pribaltika ölkələrinin Vilnyus “Jalgiris”inin timsalında aydın görünür.Göstərilən ölkələrdə həmin komandalar demək olar ki, ortabablara çevrilmek üzrədirlər.Lakin həmin ölkələrdə düzgün qurulmuş ve ya yenidən düzgün qurulmuş klublar indi Avropada söz sahibidirlər.Hanı onların göstərdiyimiz həmin “Xalq komandaları”?!\nAvropa təcrubəsinə müraciyyət etsək, hansı futbolu inkişaf etmiş ölkələrdə “Xalq komansı” var və ya belə prinsiplər varmı? Heç birində.\nLakin bir sıra ferqliliklər var ki,bunları isə qarışdirmamalıyıq.\nItaliyanın təcrubəsində nəzərdən keçirsək müxtəlif dövrlərdə Italiyanın baş naziri işləmiş S.Berluskoni eyni zamanda “Milan”ın prezidenti olmuşdur,lakin burada düzgün klub idarəçiliyi forması saxlanılmışdır. Belə ki, “Milan” hər hansı bir dövlət adamının “Xalq komandası”na çevrilməmiş, rəsmi olaraq imkanlı bir şəxsin klubu olmuşdur. Ona görə də S.Berluskoni baş nazir oldu və ya olmadı “Milan” elə “Milan”dır.\nBelə hallara başqa ölkələrin təcrübəsində də rast gəlmək mümkündür ,bizdə də artıq bunun vaxtı catmışdır. Belə olan halda “Neftçi” klubu da inkişaf edər,onun ətrafında olan, kimlərəsə xoş gəlmək istəyənlər də azarkeşləri incik salmaz , “dövlətin komandasıdır deyə onlara həmişə güzəşt olacaq” və s. kimi fikirlər də birdəfəlik aradan qalxar.\nBiz də bir azarkeş kimi sağlam rəqabətin tərafdarıyıq.Belə olarsa inkişaf da mütləqdir.\nBiz öz növbəmizdə bütün klubların azarkeşlərinə hörmətlə yanaşır,onların klublarının daim güclənməsini istəyirik. Belədə qazanan Azərbaycan futbolu olacaq.\nMirhafiz Babayev. “Bosman” fanklubundan. 05.11.2009\nBölmə: |Baxış sayı: 696 | Yazar: ISLAM |


6 ayda 11-14 yaşlı 650 qız ərə verilib - RƏSMİ - modern.az\n12 Oktyabr 2018, 15:49 | AKTUAL\nİranın Şimali Xorasan vilayətində bu ilin ilk 6 ayı ərzində 11-14 yaş arası 650 qız ərə verilib.\nModern.az Trend-ə istinadən xəbər verir ki, bu müddət ərzində 15-19 yaşlarında isə 1784 qız ailə qurub.\nQeyd olunur ki, vilayətin mərkəzində qadınların orta evlilik yaşı 22, kənd yerlərində 20 yaşdır.\nBu ilin ilk yarısında həmçinin 15-19 yaşlı 348 oğlan evləndirilib.\nŞimali Xorasan vilayəti erkən evlilik göstəricilərinə görə, İranda birinci yerdə qərarlaşıb.


Rüstəm İbrahimbəyov təxribatla dolu yeni film üzərində çalışır – MediaZona.Az\nGündəm Kino Manşet Xəbər xətti\nRüstəm İbrahimbəyov təxribatla dolu yeni film üzərində çalışır\n31 May 2018 31 May 2018 yazar\t0 Comments\n“Mənim yaxın qohumlarım arasında ermənilərin Azərbaycana qarşı törətdiyi hadisələrin qurbanları var. Mən onun bu hərəkətinə heç cür sakit yanaşa bilmərəm…”\nBu sözzləri “Xalq qəzeti”nə açıqlamasında kinorejissor, Əməkdar incəsənət xadimi Cəmil Quliyev Rüstəm İbrahimbəyovun ssenari müəllifi olduğu Azərbaycan xalqının vəhşi, qəddar, milli kökləri olmayan, ermənilərin isə sülhsevər, mədəni insan kimi təqdim edildiyi “Qafqaz üçlüyü” filminə münasibət bildirərkən deyib. O bildirib ki, Rüstəm İbrahimbəyovun ssenarisi əsasında çəkilmiş bu film heç bir bədii keyfiyyətə malik deyil: “Müxtəlif ölkələrdən erməni diasporundan aldığı qrantlar hesabına, bir neçə ermənipərəst aktyoru ətrafına toplayaraq ərsəyə gətirdiyi bir “film”dir. Burada Azərbaycan xalqını alçaldaraq, erməniləri alicənab, sülhsevər insanlar kimi təsvir edir. Filmdə bir epizod var ki, azərbaycanlı uşaq qaya üzərində dayanıb suya atılmağa qorxur. Xalqımızı bu qədər qorxaq, aciz təqdim ediblər. Daha bir mənfi epizod isə azərbaycanlıların vəhşi obrazında tərənnüm olunmasıdır. Başa düşmək olmur ki, öz doğma xalqına qarşı bu qədər yalan, iftira yazmaqla o, nəyə nail olmaq istəyir? Azərbaycan xalqı ona nə pislik edib?!\nBu insan hələ də Azərbaycan Kinematoqrafçılar İttifaqının rəhbəridir. Bu qədər hadisəyə baxmayaraq, bəzi kino xadimləri susur və həmin ittifaqda fəaliyyətlərini davam etdirirlər. Bunun özü də mənim üçün çox ağırdır. Gürcü rejissoru Eldar Şengelaya getsin Cənubi Osetiyanın, Abxaziyanın probemləri ilə məşğul olsun. O kimdir ki, Dağlıq Qarabağ problemini həll edir?!”\nCəmil Quliyev onu da əlavə edib ki, R.İbrahimbəyov 2009-cu ildən Azərbaycan xalqına olan nifrətini büruzə verməyə başlamışdı: “Mən dəfələrlə yazılarımda bunu dilə gətirmişəm. Əzəldən bilirdim ki, o, xalqımıza bu istiqamətdə ağır zərbə vuracaq. Xalq əleyhinə çıxışlar edən zaman akademik Nizami Cəfərov onun fikirlərinə sərt reaksiya verərək, tənqid etdi. 2010-cu ildə isə onunla çalışmaq istəmədiyimiz üçün mən, Ayaz Salayev, Şəfiqə Məmmədova, Oqtay Mirqasımov birlikdə onun rəhbəri olduğu Azərbaycan Kinematoqrafçılar İttifaqından çıxdıq. 2013-cü ildən mən Rüstəm İbrahimbəyova qarşı mübarizəmi davam etdirirəm. O, erməni məddahıdır. O, Azərbaycanı hər yerdə, yazılarında, olduğu məkanlarda dayanmadan aşağılayır. Azərbaycanın Xalq yazıçısı adını daşıya-daşıya bu cür mövqe sərgilədiyi üçün ona ayıb olsun! Bundan artıq nə demək olar?\nO, bu gün də yeni film üzərində çalışır. Erməni rejissoru Roman Balayanla birlikdə çox təhlükəli təxribatlar hazırlayır. Bir neçə gənc rejissorları da öz ətrafına yığaraq, ermənilərin xeyrinə layihələr hazırlayan bir şəbəkə yaradıb. Bir Azərbaycan vətəndaşı və bir kinorejissor olaraq mən bu insanın davranışlarına qarşı ictimai qınağın artırılmasını istəyirəm. Ölkəmizi belə insanların vuracağı zərbələrdən qorumaq lazımdır. Ayaz Salayev ilə birlikdə Rüstəm İbrahimbəyovun bu hərəkətinə münasibət bildirmələri üçün ölkədə fəaliyyət göstərən bütün kinorejissorlara, yazıçılara müraciət edərək biganə qalmamalarını deyirik. Bu Vətən hər birimizindir. Onu hər kəsdən— istər xarici, istərsə də daxili düşmənlərdən müdafiə etmək vətəndaşlıq borcumuzdur”.\n← Nazim İbrahimova yeni vəzifə verildi\nSamir Şərifov iclası yarımçıq tərk etdi – deputatların sualları cavabsız qaldı →


Funksional məşqlər və 5 kq arıqla » Qadin.Net ~ İlk milli qadın portalı\nSizə təqdim olunan hərəkətləri özünüz ev şəraitində günün istənilən vaxtı belə etsəniz, nəticəsi gözəl qamət və artıq çəkilərdən azad olmuş bədən olacaq. Mütəmadi olaraq həftədə 3 dəfə olmaqda hərəkətləri icara etsəniz, əmin olun ki, 5 kq çəkinizdən azad olacaqsınız. Bu hərəkətlər sizin 20 dəqiqə vaxtınızı alacaq, amma nəticədə bütün əzələləriniz işlək vəziyyətə keçəcək. Elə indidən başlayın.\nBu hərəkət zamanı qolun bütün əzələləri, bud və çanaq əzələləri işləyir.\nDüz dayanın ayaqlar çiyin bərabərində açılır. Sol əlinizə qantel alın və əlinizi özünüzdən arxaya doğru çevirin, dizlərinizi qatlayaraq sol əlinizdən sağ əlinizlə budunuzun arxasından qanteli almağa çalışın. Digər tərəflə də təkrar edin. Hərəkəti 1 dəqiqə ərzində edin. Bu zaman siz hərəkəti 8 dəfə təkrarlamış olmalısınız.\nBu hərəkət zamanı qolun 2 və 3 başlı əzələləri, çanaq və bud əzələləri işləyir.\nDüz durun, əllərinizə qantel götürün. Sağ ayağınızın üstündən sağa doğru oturun, sağ əlinizi də başınızın üstünə qaldırın, bu zaman sol ayağınız əks rərəfə tam açılmış vəziyyətdə olmalıdır. Sağ əli başınızın arxasına aparın (şəkildəki kimi), üçbaşlı əzələni (qolun bazu hissəsi) yelləyərək sol əlinizi qatlayın və ikibaşlı əzələ ilə (qolun said hissəsi) məşq edin. Əllərlə hərəkətli 1 dəqiqə ərzində davam edin. Sonra istiqaməti dəyişin.\nBu hərəkət zamanı çiyin əzələləri, sinədən qarına doğru uzanan əzələlər işləyir.\nDüz durun, ayaqları çiyin səviyyəsində açın, sağ əlinizə qantel alın və əlinizi bədən boyu aşağı sallayın. Dizinizi azacıq qatlayaraq sola doğru fırlanın,g övdənizi sağa çevirərək əlinizi yuxarı qaldırın. Dayanmayın, sola çevrilin, gövdənizi həmlə istiqamətində fırladın, eyni zamanda düz əlinizi iti hərəkət ilə çiyinə dioqonal olaraq sola doğru istiqamətləndirin (şəkildəki kimi). Hərəkəti 1 dəqiqə ərzində yerinə yetirin.\nBu hərəkət zamanı çiyin əzələləri, çanaq və ayaq əzələləri işləyir.\nAyaqlarınız üzərində çönbələrək hər 2 əlinizdə qantel saxlayın. Əllərinizi qarşınızda yerə qoyun. Sağ ayağınızı arxaya doğru düzləndirin, eyni zamanda sol əlinizi irəli uzadın (şəkildəki kimi). Çıxış vəziyyəti alın və digər tərəflə təkrar etməklə hərəkəti 1 dəqiqə edin.\nQolla altdan zərbə\nBu hərəkət zamanı çiyin, kürək, qarın əzələləri işləyir.\nDüz dayanın, ayaqları çiyin səviyyəsində açın. Hər iki əldə qantel saxlayın, dirsəklərinizi 45 dərəcə bucaq altında yığın, geri çəkin. Ovuclar yuxarı istiqamətdə olmalıdır. Tez sağ ayağınızı sola doğru fırladın, altdan vuruş edin. Hərəkət tez olmalıdır, həmlə hərəkəti şəkildəki kimi yuxarı-aşağı olmalıdır. Çıxış vəziyyəti alaraq tərəfi dəyişin. Hərəkəti hər tərəfə 1 dəqiqə olmaqla icra edin.\nBu hərəkət zamanı ikibaşlı əzələlər, çanaq və ayaq əzələləri işləyir.\nDüz dayanın, ayaqlar çiyin bərabərində açılır. Ayaq pəncələrini yanlara doğru çevirin, hər iki əlinizdə qantelləri saxlayıb budlarınız doğru aşağı salın, oyuc içləri özünüzə doğru baxmalıdır. Dərin çönməlmə hərəkəti edin, sonra mümkün olduğu qədər yuxarı qalxaraq başdan ayaq uclarına kimi düz bir vəziyyət alın. Sonra çəkilərək qarşınıza budlarınız istiqamətində aşağı salın (şəkildəki kimi). Hərəkəti 1 dəqiqə təkrar edin.\nBu hərəkət zamanı üçbaşlı əzələ, bud və qarın əzələləri işləyir.\nArxası üstə uzanın, ayaqlarınızı yerdən qaldırıb dizdən qatlayın. Əllərinizə qantel götürüb özünüzə doğru yönəldin. Sağ ayağı irəliyə doğru uzadın və mümkün olduğu qədər aşağı istiqamətdə hərəkət etdirin. Eyni zamanda sol ayağı yığaraq sol əlinizi çiyin səviyyəsində qaldırın (şəkildəki kimi). Çıxış vəziyyəti alaraq hərəkəti digər tərəflə də təkrar edin. Hərəkət 1 dəqiqə ərzində yerinə yetirilir.\n№ 10 - Müəllif: santa\nMaraqli xeberdir,coxsagolun. Ariqlamaqla bagli olan xeberleri biz xanimlar esla qacirmiriq\nHərəkətlər bir qədər ağır səslənsə də əslində çox sadədir. Çox sağolun Ülkər xanım.\n№ 8 - Müəllif: aysu_2001\nMende biraz budum iridi onu ariqlatsam cox yaxsi olar\_\n№ 7 - Müəllif: AYKA_57\nBIRAZ QARINI VAR ERIDE BILSEM GOZEL OLAR\nSaglamliq ucun vacibdir Faydalı məsləhətlərin üçün, təşəkkür edirem.\n№ 5 - Müəllif: bay_gril89\nFaydali meslehetlere gore coxsaqol canim..Allah razi olsun..\nS.N Təşəkkürlər. Faydalı məsləhətlərin üçün.\n№ 1 - Müəllif: ASKIMLA\nSaglamliq ucun vacibdir tesekkurler.


Gencede Satilan Evler 2018 - Sadəcə İndi Arenda.az-da!\ngencede satilan evler 2018 - artıq gencede satilan evler 2018 haqqında məlumat əldə etmək üçün Gəncəyə getmyəə ehtiyac yoxdur. Evinizdən belə çıxmadan, Arenda.az-la bunu edə bilərsiniz. Burada asanlıqla Gəncənin istənilən ərazisindəki satılan evlər haqqında məlumat əldə edə bilə, satıcıları ilə razılığa gələ bilərsiniz.\ngencede satilan evler 2018/villa\nGencede satilan evler 2018 burada!\ngencede satilan evler 2018 – Gəncə ölkənin ən böyük ikinci şəhəri olduğu üçün burada yaşamaq istəyənlər kifayət qədər çoxdur. Siz də onlardan birisinizsə, gencede satilan evler 2018 siyahısı ilə burada tanış ola bilərsiniz. Arenda.az-ın hər gün yenilənən elanalrına hər gün onlarla Gəncə elanı daxil olur.\nKirayə (günlük) satilan evler 2018\ngencede Bağ evi


Baxıldı : 634\nTarix : 2015-01-17 13:16:00\n2014-cü ilin son ayında torpaq bazarında təklif portfeli azalaraq 248 ədəd təşkil edib. Buna da səbəb qeyri-mövsümi aylarda torpaq bazarında aktivliyin və qiymətin nisbətən azalmasına gətirib çıxarıb. \_ MBA Consulting Group\_ şirkətinin mütəxəssisləri tərəfindən torpaq bazarında aparılan müşahidələrin nəticəsinə görə, torpaq sahələrinin satış müddəti (ekspozisiyası) ötən aya nisbətən 2,38% artıb. Dekabr ayı ərzində bazara çıxarılan 1 sot torpağın orta qiyməti -2,77% azalaraq 19.476 dollar/sot səviyyəsindən 18.937 dollar/sot səviyyəsində qərarlaşıb. Bakı şəhəri rayonları üzrə qiymət azalması ən çox Binəqədi, Sabunçu və Səbayel rayonlarında qeydə alınıb: 6,51%, 7,44% və 5,46%. Ümumilikdə torpaq bazarında qiymət azalması olmasına baxmayaraq, Abşeron rayonunda torpağın qiymətində artım qeydə alınıb. Dekabr ayı üçün torpaq bazarında, Abşeron rayonu istisna olmaqla, digər rayonlarda passivlik müşahidə edilib. Ən passiv rayonlar şəhərin I və II zonalarında yerləşən rayonlar olub. Bunu mərkəzi rayonlarda torpaq qıtlığının yaranması ilə izah etmək olar. Onu da qeyd edək ki, əhali arasında fərdi yaşayış evlərinə üstünlük verənlərin sayı artır, bu isə şəhərin mərkəzindən kənar torpaq sahələrinin qiymətinin artmasına səbəb olur.Xalid AZƏR


"İşə qəbul prosesini anlayışı olmayan şəxslər həyata keçirir"\n30 dekabr, 2021 [10:52]\nSon dövrlərdə İT sektora aid vakansiya bazarında canlanma baş versədə, əksər mütəxəssislər işəgötürənlərin müsahibələri düzgün şəkildə təşkil etmədikləri barədə fikirləri ilə qarşılaşırıq. Təbii ki, bir çox hallarda vakansiyada qeyd olunmayan tələblərin irəli sürülməsi, və İT sektorunda anlayışı belə olmayan HR mütəxəssisin işə qəbul prosesini həyata keçirməsi çox böyük uğursuzluqlara aparır.\nİT mütəxəssisi Səkinə İlqarqızı Bizimyol.info-ya açıqlaması zamanı bildirib ki, İnformasiya Kommunikasiya Texnologiyaları yeni bir elm olmağına baxmıyaraq dəqiqlik və ixtisas üzrə yüksək biliklər tələb edir. Bu səbəbdən də imtahan və müsahibə keçirən kadr mütəxəssislərinin bu sahəni bilməkləri zəruridir.\n“Əks halda düzgün seçim etmədikdə peşəkar bir mütəxəssis kadrını itirə bilərlər, yaxud əksinə işlərinə zərər vura biləcək bir mütəxəssis sayılmayan şəxsi işə götürə bilərlər. Bu isə zaman itkisinə səbəb olacaq. İT -də isə ən böyük üstünlük zamanında düzgün şəkildə işlərin təhvil verilməsi və gecikməsidir.\nDemək olar ki, hər bir İT mütəxəssis iş həyatında sayı hesabı olmayan müsahibələrdə və iş görüşmələrində iştirak edir. Lakin əksəriyyəti aşağıdakı qeyd edəcəyim xoş gəlməz hallar ilə qarşılaşırlar. Son zamanlar dəb halı almış məsələlərdən biri də işəgötürənlərin mütəxəssisdən ixtisasına aid olmayan bilikləri tələb etməsidir. Məsələn, “Sistem adminstratoru” vəzifəsinə iddia edən bir şəxsin “Şəbəkə sistemlərinı”-də bilməyini tələb edirlər. Lakin qeyd etmək istərdim ki, bu ikisi ayrı ayrı ixtisaslardı, fiziki cəhətdən qismən bu iki vakansiyanı bir mütəxəssis icra eləsə belə, təyin olunan əmək haqqı çox aşağı olur və necə deyərlər görülən işin əvəzini vermir. Büdcəsinə qənaət etmək istəyən işəgötürənlər əksinə necə mənfi rəylər qazandığının fərqində belə deyillər.\nBu səbəbdən bir çox peşəkar mütəxəssislər işlərinə güvənərək “FREELANCER” işləməyi üstün tuturlar və kifayət qədər maddi cəhətdən yüksək nailiyyətlər əldə etmiş olurlar. İşini bilən və yüksək təcrübəsi olan İT mütəxəssis xidmətləri heçdə ucuz olmur”.\nSəkinə İlqarqızının sözlərinə görə, bəzi vətəndaşların və yeni qurulan şirkətlərin büdcəsi minimal olduğundan çox zaman işini bilməyən şəxslərin toruna düşürlər.\n“Buda İT sektorda xidmət səviyyəsinin enməsinə səbəb olur. Eyni halları diğər sahələrdə müşahidə etsəkdə İT sahəsində buna daha çox rast gəlinir.\nÖlkəmizdə demək olar ki, hər gün yeni bir tədris mərkəzi açılır, və bunların bir çoxusunda İT üzrə dərslər tədris olunur.\nÜmumi bir dərs proqramının və vəsaitlərin olmamasını nəzərə alaraq vurqulamaq istərdim ki, sahəni mənimsəmək istəyən hər bir şəxs vaxt itkisi ilə və natamam biliklərlə qarşılaşır. Bu səbəbdən zəruri hesab edirəm ki, İT texnologiyalarını tədris edən mərkəzlər, kurslar və müəllimlər, ixtisası təlim etmək üçün müvafiq təyin olunmuş dövlət orqanlarından sertifikasiya imtahanına cəlb edilsinlər və yalnız imtahanı keçdikdən sonra tədris etmək hüququ əldə etsinlər.\nBurada təkcə vətəndaşların mənafeyi düşünülmür, həmçinin ölkəmizin gələcək İT təhlükəsizliyi sığorta olunur. Unutmayaq ki, sahəni bilməyən və İT üzrə heç bir təhsili olmayan şəxsin vura biləcəyi zərərlərın sayı hesabı yoxdur”.


Keçmiş polis rəisi barədə yeni istintaq R\nTahir Kərimov Salyandakı villasını neçiyə satır? Keçmiş polis rəisi barədə yeni istintaq – Mətbuat Şurası İsveçrənin Azərbaycandakı Səfirli Azərbaycanın 8 ölkədəki səfirləri geri çağırıldı Akif Çovdarov huşunu itirərək yıxılıb – TƏ Meyitdən orqanların transplantasıyası mümkün ola Qazın qiyməti qaldırılsın” – Deputat Rövşən Lənkəranskinin öldürmək istədiyi şamaxılı Qazın qiyməti qalxacaq? – Rəsmi açıqlama “Oksigen” klinikasına sağlam girən 2 MTN polkovniki İlqar Əliyevin intiharı ilə bağlı Bakıda ən çox maaşı kim alır? -2500 manat\n16 Mart 2016 / 11:44 / Baxış sayı: 4610 Bakıda ən yüksək orta aylıq maaş mədənçıxarma sənayesindədir və ötən ilin yekunlarına görə, bu rəqəm 2 min 540 manat təşkil edib.\nBu barədə oxu.az-a Bakı şəhəri Statistika İdarəsindən deyiblər. Məlumata görə, paytaxtda ən aşağı maaş isə əhaliyə səhiyyə və sosial xidmətlərin göstərilməsi sahəsindədir və 240 manat təşkil edir. Ümumilikdə ötən ilin yekunları üzrə paytaxtda 39 min 365 yeni iş yeri açılıb, bunlardan 36 min 765-i daimi olub. 2015-ci ildə Bakıda rəsmi qeydə alınmış işsizlərin sayı isə 12 min 113 nəfərə çatıb.\n2015-ci ildə Bakıda rəsmi qeydə alınmış işsizlərin sayı isə 12 min 113 nəfərə çatıb. Paytaxtda 684 min işçinin 114 mini topdan və pərakəndə ticarət, avtomobillərin və motosikletlərin təmiri, 92 min nəfəri təhsil, 62 min nəfəri isə tikinti sahəsində çalışıb, qalanları digər sahələr üzrə bölünür.\nƏn yüksək orta aylıq maaşın olduğu mədənçıxarma sənayesində isə 27 min 111 nəfər paytaxt sakini işləyir. Aylıq orta maaşın 240 manat olduğu əhaliyə səhiyyə və sosial xidmətlərin göstərilməsi sahəsində çalışanların sayı 54 min nəfərə yaxındır.\nKeçmiş polis rəisi barədə yeni istintaq &# Mətbuat Şurası İsveçrənin Azərbaycandakı S Azərbaycanın 8 ölkədəki səfirləri geri çağ Akif Çovdarov huşunu itirərək yıxılıb R Meyitdən orqanların transplantasıyası mümk Qazın qiyməti qaldırılsın” – D Rövşən Lənkəranskinin öldürmək istədiyi şa Qazın qiyməti qalxacaq? – Rəsmi açıq Bizimxəbər


Seudiyye Ərebistanı Yemende mülki obyektleri bombardman etdi - Azadliq Xeber\nSeudiyye Ərebistanı Yemende mülki obyektleri bombardman etdi\n18.04.2015 / 22:48 xeber –\nSəudiyyə Ərəbistanının Hərbi-Hava Qüvvələri Yəmənin Məarib şəhərindəki hərbi hissələrə və elektrik enerjisi obyektlərinə hava zərbələri endirib. APA-nın “RİA Novosti”yə istinadən verdiyi xəbərə görə, bu barədə Əl Mayədin telekanalı məlumat yayıb.\nMəlumata görə, hava hücumu nəticəsində şəhər ərazisindəki Heylan yüksəkliyində quraşdırılmış telefon və mobil rabitə qüllələri sıradan çıxıb.\nBundan başqa, Səudiyyə Ərəbistanı ilə həmsərhəd Saada şəhərində “Əl Talix” və “Dahiyan” iri ərzaq bazarları bombardman edilib.\nHava hücumu nəticəsində paytaxt Sana ətrafındakı qaz təchizatı stansiyası və elektrik enerjisi obyektləri sıradan çıxıb, nəticədə paytaxt da daxil olmaqla bir neçə ətraf əyalətlərdə elektrik enerjisinin verilişi dayandırılıb.


ATV-nin “Yoxlama”sı ilə bağlı səngiməyən QALMAQAL\nATV: “Məqsədimiz yalnız və yalnız övladlarının sağlam və gigiyenik qidalanmasını arzulayan valideynlərin müraciətlərinə əsasən sadə yoxlama aparmaq idi”\nMəktəb rəhbərliyindən növbəti açıqlama: “Məktəblərin yoxlanması nə vaxtdan və kim tərəfindən “Yoxlama” verlişinin səlahiyyətinə verilib?”\n“ATV” telekanalında yayımlanan “Yoxlama” verilişinin çəkilişi zamanı Bakının 171 saylı məktəbində insident yaşanması barədə məlumat vermişdik. Bizimyol.info məktəb rəhbərliyinə istinadən xəbər verir ki, çəkiliş qrupu ilə yaranan insident zamanı bir şagird də xəsarət alıb.\nMəsələnin ictimailəşməsindən sonra ATV telekanalı məsələ ilə bağlı açıqlama verərək ittihamlarla razılaşmayıb. Kanaldan Bizimyol.info saytına bildirilib ki, “Yoxlama” verilişinin ətrafında qoparılan növbəti süni və saxta hay-küy tamamilə əsassızdır: "Həmçinin məlum məktəb rəhbərliyi tərəfindən fəaliyyətlərindəki nöqsanların ifşasının qarşısını böhtan atmaqla örtməyə çalışmaqdan başqa bir şey deyil. Dəyərli Azərbaycan ictimaiyyətinə müraciət edir və bildiririk ki, 10 yanvar tarixində, saat 23:00-da ATV kanalında "Yoxlama" verilişinin sözügedən buraxılışını izləyərək, məlum iddiaların nə qədər əsassız və yersiz olduğunu öz gözləri ilə görə bilərlər. Bizim məqsədimiz yalnız və yalnız övladlarının sağlam və gigiyenik qidalanmasını arzulayan valideynlərin müraciətlərinə əsasən sadə yoxlama aparmaq idi. Yoxlamanın nəticəsini isə özünüz yanvarın 10- u, 23:00 ”“da görəcəksiniz".”.\nATV-nin bu bəyanatı ilə məktəb rəhbərliyi Bizimyol.info saytına əlavə açıqlama verib. “ATV kanalının “Yoxlama” verilişinin aparıcısı Azər öz nöqsanlarını “Bizim məqsədimiz yalnız və yalnız övladlarının sağlam və gigiyenik qidalanmasını arzulayan valideynlərin müraciətlərinə əsasən sadə yoxlama aparmaq idi” pafoslu ifadəsi ilə pərdələmək istəyir. Bu zaman təbii olaraq sual meydana çıxır ki, bunun üçün məktəbin qapıçısını itələyib məktəbə daxil olmaq, icazəsiz siniflərdə tədris prosesini kobudcasına pozaraq çəkilişlər aparmaq, məktəb rəhbərliyinə qarşı saymamazlıq etmək, müəllimlərə və məktəbin texniki işçilərinə qarşı kobudluqlar etmək, qeyri-etik ifadələrlərlə onların hissiyyatına toxunmaq və məktəbin şagirdlərinə xəsarət yetirmək lazım idimi ki, məqsədlərinə uyğun çəkiliş aparsınlar?! Aparıcı Azərin əlində əvvəlcədən çap olunmuş otuza yaxın meyar üzrə, o cümlədən müəllimlərin geyiminin, xarici görkəminin, makiyajının və s. meyarlar üzrə yoxlanmasını nəzərdə tutulan hazır siyahı var idi. Təbii sual yaranır ki, bu meyarlar üzrə məktəblərin, müəllimlərin yoxlanması səlahiyyətini ona kim verib və onun bu kompitensiyaların yoxlanması üçün bilik, bacarıq və təhsili varmı?! “Kütləvi İnformasiya Vasitələri haqqında” Qanun bu səlahiyyətləri Azərə və onun dəstəsinə veribmi?! Məktəblərin otuzdan artıq meyar üzrə yoxlanması nə vaxtdan və kim tərəfindən “Yoxlama” verlişinin səlahiyyətinə verilib? Xahiş edirəm, Azər və onun dəstəsi qoyulan bu suallara cavab versin.\nOnu da qeyd edək ki, ötən il “Yoxlama” verlişi ətrafında yaranmış səs-küy və haqlı narazılıqlar aparıcı Azər İsmayılov haqqında kifayət qədər aydın ictimai rəy yaradıb. Odur ki, eyni hərəkətlərin hamımız üçün müqəddəs olan məktəblərə də tətbiq edilməsi yolverilməzdir.\nMəktəbin pedaqoji kollektivi adından belə halları qətiyyətlə pisləyir, təhsil müəssisəsinin normal fəaliyyətinə kobud şəkildə mane olan və KİV təmsilçilərinin şərəfli adına ləkə gətirən bu cür neqativ hərəkətlərin yolverilməz olduğunu bildiririk” ”“ deyə məktəb rəhbərliyinin açıqlamasında deyilir.\nQeyd edək ki, hadisə Xətai rayonu, Z.Məmmədov adına 171 nömrəli tam orta məktəbdə baş verib. Məktəbin rəhbərliyi bildirir ki, 6 yanvar 2017-ci il tarixində saat 14:30 radələrində məktəbə üçüncü növbədə təhsil alan şagirdlərin qəbulu zamanı 12 nəfərdən artıq idmançı görünüşlü şəxslər, o cümlədən “Yoxlama” verilişinin aparıcısı Azər məktəbə gəlib. “Onun yanında özünü bütün sahələr üzrə ekspert kimi təqdim edən hündürboylu, ağ sifətli 27-28 yaşlı gənc oğlan, ATV gödəkçəsi geymiş 5 “əməkdaş” və təhlükəsizliyə aid uniforma geymiş daha 5 gənc məktəb rəhbərliyinə xəbər vermədən, qapıçını itəliyərək məktəbə daxil olublar. “Onlar təqribən bir saat müddətində məktəbdə böyük ajiotaj yaratmış, məktəbin müxtəlif ərazilərində, həmçinin icazəsiz siniflərə daxil olaraq tədris prosesini kobudcasına pozaraq çəkilişlər aparıblar. Məktəb rəhbərliyinin dəfələrlə müraciətinə əhəmiyyət verməmiş, özlərini sözün həqiqi mənasında qoçu kimi aparmışlar. Bu qoçu dəstəsinin üzvləri tərəfindən müəllimlərə və məktəbin texniki personalına qarşı kobudluqlar edilmiş, ələ salma tipli suallar verilmiş, qeyri-etik ifadələrlərlə onların hissiyyatına toxunmuşlar. Heç bir xəbərdarlıq etmədən həmin gənc oğlanlar qız şagirdlər üçün nəzərdə tutulan ayaqyoluna daxil olaraq çəkiliş aparmışlar. Bütün bunlar ciddi narahatçılıq yaratmış, həmin “çəkiliş qrupu”nun törətdiyi qalmaqal şagirdlər, müəllimlər və valideynlər arasında vahiməyə səbəb olmuşdur. Bu hadisədə ən acınacaqlı hal ondan ibarət olmuşdur ki, ATV kanalının əməkdaşlarından biri məktəbin 6e sinif şagirdini kobudcasına itələyərək yıxmış və ona xəsarət yetirmişdir” ”“ deyə məktəb rəhbərliyi bildirir\nBizimyol.info-ya verilən məlumata görə eyni hal 5 və 6 yanvar 2017-ci il tarixlərində “Yoxlama” verilişinin digər çəkilişlərində də yaşanıb. Belə ki, A.İsmayılov çəkiliş qrupu ilə birlikdə Bakı şəhəri Binəqədi rayonundakı 276 nömrəli və Nərimanov rayonundakı 212 nömrəli tam orta məktəblərdə də zorla çəkiliş aparıb.


Azərbaycan Türklərinin mifologiyası\nAzərbaycan Türklərinin mifologiyası Mədəniyyət\n22 Fevral 2017 11:00\nSakral rəqəmlərin yozumları\nSakral rəqəmlərin geniş yayılmış yozumlarını Azərbaycan xalqının mifoloji görüşləri əsasında ümumiləşdirəndə maraqlı mənzərə ilə rastlaşırıq.\nBir. Təkallahlı din sistemlərinə aid mifik dünya modellərində bir qayda olaraq vahid təkcə əsas, birinci element deyil, ümumiyyətlə, tamlıq, kamillik anlamında götürülür. Kainatın özünü də bütöv halda qəbul edib birlə işarələyirdilər.\nİki ilə xeyirlə şər, işıqla qaranlıq, yaxşı ilə pis qoşalaşır və dünyanın əkslikləri doğulur.\nÜç - ilk say sistemini formalaşdırmaqla yanaşı, təkcə mütləq bütövlük (dünyanın maddi tərəfi üçlə hazır olur), üstünlük (Yaradıcı üçlüyü), ağıl-yetkinlik (insanda ağıl, güc və görünüş) deyildi, həm də mifopoetik strukturların ilkin tam variantının başa çatması (hadisə, epizod, fikir və ifadələrin üçlüyü) və sosial konstruksiya (hakimiyyət üç qardaşdan birinə çatır) idi.\nDörd. Mifologiyada durğun bütövlüyü rəmzləşdirən üçdən fərqli olaraq, dörd hərəkətli tamlığın obrazıdır. Bu, dünyanın yaranmasında iştirak edən dörd ünsürlə əlaqədardır. Başlanğıcda gələn üç ünsürlə – su, od, torpaqla hər şey yaransa da, cansız, hərəkətsiz idi. Yalnız dördüncü ünsürün – havanın (ruhun) qatılması ilə dünyada həyatın əsası qoyulur, canlılıq yaranır, zaman irəli gedir, "fələyin çərxi" hərəkətə gəlir.\nBeş. Mifik anlamda "beş" var-dövlət, sərvət, bolluq mənasında işlənir. Yəni dünyada artıq mövcud olanların üstünə (dörd ünsürlə yarananların) bir pay da artırılması kimi başa düşülür.\nAltı - Oğuz türklərinin təsəvvüründə iki üçlüyün vəhdətini bildirir. Birinci üçlüklə kosmos (Gün, Ay və Ulduz), ikinci üçlüklə isə Yer və onun orbiti (Dağ, Dəniz və Göy) yaranıb.\nYeddi. Maraqlıdır ki, iki əsas rəqəmin – üç və dördün toplanmasından yeddi alınır və onunla bütün kainatın yeddiqatlı modeli qurulur: ona görə də mifoloji strukturlarda bu rəqəm səyyarələrin, planetlərin payına düşür. "Yeddi" rəqəminin sakrallaşmasına qədim türk-runik abidələrində, klassik Azərbaycan şairlərinin yaradıcılığında, nağıl və eposlarda təsadüf edilir. Göy türk imperiyası dövründə türklər arasında "yeddi" rəqəmi göylə yerin vəhdətini bildirirdi.\nDoqquz. Əski inanclara görə, Günəş həmişə doqquz dağın arxasından çıxır, doqquz göyün üstündə gəzirdi. Bəzi nağıllarda "doqquz dağ aşdı", "doqquz zirvəli dağa rast gəldi" ifadələri işlənir. Bu, yüksəklik, uzaqlıq, əlçatmazlıq mənasını verir.\nOn iki – Ulu əcdadlarımızın əqidəsində on iki tamlaşmanı, bütövləşməni bildirirdi. Oğuz türklərinin adətincə, oğlanlar ömürlərinin ilk on iki ilini adlamaqla ova çıxmaq, yarışlarda iştirak etmək, evlənmək, dövlət işlərində iştirak etmək hüququ qazanırdılar və bu həddi aşmamış onlara ad qoyulmurdu. Azərbaycan xalqı on iki rəqəminin magik gücünü həmişə xeyirliliyə (uğurlara qapı açır) yozub.\nQırx. Çoxluq anlamındadır. "Qırx düyməli paltar", "qırx otaq", "qırx dəvəli yük" deyəndə ilk baxışda sakrallıq hiss olunmur. Lakin düymələr açılıb axıra çatan kimi təzədən bağlananda bu rəqəmin arxasında sirli aləm gizləndiyi aşkarlanır. Azərbaycan türklərinin "Əsli və Kərəm" eposunun mifoloji qaynaqlarında qırx düyməli xalat gerçək aləmin bitməsi – ömür yolunun bağlanması, o biri dünyanın qapısının isə açılması kimi mənalandırılır.\nOğuz-türk mifik dünya modelinin qurulmasında sakral rəqəmlərin rolu və funksiyaları. Qədim oğuz-türk mifologiyasında dünyanın say sistemi ilə yaranan dolğun, mükəmməl və tam modelinə rast gəlirik: Vahid başqa biri (Oğuzu) dünyaya gətirir, ondan iki üçlük (toplusu altı edir) doğulur.\nBirinci üçlük barədə mətndə deyilir ki, göydən şüa düşür. Oğuz görür ki, Günəşdən işıqlı, Aydan parlaq işığın arasında gözəl bir qız oturub. Başı qızıl qütb ulduzlu bu qızdan onun üç oğlu olur: Gün, Ay və Ulduz. Üç qardaşın nəsli sonralar Bozoxlar – pozuxlar adı ilə tanınır. İkinci üçlüklə bağlı mifdə göstərilir ki, Oğuz göl ortasında bir ağac görür. Ağacın oyuğunda gözəl bir qız oturmuşdu. Gözləri göydən də göy, saçları dalğa kimi, dişləri inci tək olan bu qızdan da Oğuzun üç oğlu dünyaya gəlir: Göy, Dağ, Dəniz. Bu üç qardaşdan törəyən nəsillər isə Üçoxlar adını daşıyır. Azərbaycan türklərinin söy kökündə həm Bozox, həm də Üçox tayfaları iştirak edir. Altılardan isə altı dördlük meydana gəlir: BOZOXLAR (pozuxlar): birinci dördlük Gün xanın övladlarıdır: Kayı, Bayat, Alkaravlı (Alka-evli), Qara Avul (Qara-evli); ikinci dördlük Ay xanın övladlarıdır: Yazır, Dogər, Dodurğa (Durdurqa), Yaparlı (Cayurlu); üçüncü dördlük Ulduz xanın övladlarıdır: Avşar (Əfşar), Kızık, Bəgdili, Karkın (Bayat, Əfşar, Bəgdili sonralar əsasən Azərbaycan türklərinin içərisində ərimişdir); ÜÇOXLAR: dördüncü dördlük Göy xanın övladlarıdır: Bayandur, Beçenə (Peçeneq), Çavuldur, Çəpəni; beşinci dördlük Dağ xanın övladlarıdır: Salur, Eymur, Alayurtlu, Ürəgür; altıncı dördlük Dəniz xanın övladlarıdır: İqdır, Bəgdüz, Yıva, Kınık. Bu boylardan Bayandur, Beçənə, Çavuldur, Salur, Alayurtlu, Bəgdüz Azərbaycan türklərini formalaşdıran tayfalardandır.\nOğuzların Bayandur, Salur və Əfşar soyu Azərbaycan tarixinin müxtəlif dönəmlərində ictimai-siyasi hadisələrdə, Bayat isə Azərbaycan türklərinin mədəni həyatında böyük rol oynayıb. Beləcə kainatın oğuz-türk mifik modelində dünyanın və oğuz cəmiyyətinin formalaşmasının başlanğıc mərhələsində 1, 2, 3, 4, 5, 6, 7, 9, 12, 24 və 33 sayları iştirak edir.\nRitual - latın sözündən əmələ gəlib, ritualis - mərasim, ritus - dini ayin deməkdir. Ritual-ənənələrdən doğan elə bir davranış, hərəkət formasıdır ki, bütün sosial səviyyələrdə - ailədə, icmada, dövlətdə toplumun həyatının mühüm anlarını müşaiyət edir, insanların fəaliyyətini tənzimləyir və incəsənətin (rəqsetmə, müsiqi, oxuma, xor, oyun-tamaşa, bütyapma, maskaqayırma və s.), bədii yaradıcılığın (nəğmə düzüb-qoşma) əsas ünsürlərini sinkretik formada (yarandığı andan bu günədək) birləşdirib göstərməklə təzahür edir.\nKeçi mifinin rituallaşması. Qışın Kosa, yazın keçi obrazında mifikləşməsi ulu əcdadlarımızın əkinçilik məşğuliyyətinə başlamasından qabaq olmuşdur. İnsanlar hər şeyi kortəbii şəkildə təbiətdən hazır şəkildə götürürdü. Özlərinin istehsal etmələrindən əvvəl yeməklə, primitiv geyimlə təminatlarını (yaşayış yerlərini belə) təbiət ödəyirdi. Bu zaman yaz, yay, payız aylarının səmərəsini, qışın isə hər şeyi dondurub yoxa çıxardığını görürdülər. Ona görə də, onların ilkin təsəvvüründə soyuq, şaxta - qış təbiəti yoxsullaşdırdığı, çılpaqlaşdırdığı, kosalaşdırdığı üçün düşmən idi. Yaz və yay aylarında havanın hərdən sərtləşməsini (bərk küləklərin əsməsi, leysanın yağması) belə qışın göndərdiyi bəlalar sayırdılar. Məhz bu bəlalardan xilas yolları axtarmaları onları rituallara gətirib çıxarıb. Qışda da insanları südü, əti və dərisi ilə aclıqdan qurtaran, yaşadan vasitələr tapılırdı. İlk əvvəl onların bütün ehtiyaclarının təminatçısı mal-qara idi. Tarixin müəyyən mərhələlərində qoyun (saya oyun-tamaşalarında), inək, kəl (əkinçiliyin meydana gəlməsindən sonra holavarlarda) və b. heyvanlar keçini üstələməyə cəhd göstərsələr də, onun üstündən xətt çəkə bilməmişlər. Keçi Azərbaycan mifoloji görüşlərinin ən möhtəşəm obrazı kimi rituallarda bu günədək yaşamaqdadır. Keçinin Azərbaycan mifoloji görüşlərində funksiyasını ilk dəfə müəyyənləşdirib geniş təhlilini aparan M.Seyidov düzgün nəticəyə gəlib. "Keçi yazın bəlgəsidir, buna görə də yaz bayramında aparıcıdır, Günəşlə ilişgəlidir. Keçi yaxşılığı təmsil edib, insanlara ruzi verib".\nGünəş Ata. Dünya xalqlarının mifologiyasında günəşlə bağlı təsəvvürlərdə onun atlarla idarə olunan təkərli arabada kainatın dörd tərəfini gəzib-dolaşmasından, hər şeyə can verməsindən danışılır. Təkərin və arabanın kəşfinin mifik zamana deyil, inkişafın yüksək pilləsinə aid olmasına əsaslanaraq bu cür miflərin qədimliyini şübhə altına alırlar. Lakin bu qənaətə qarşı daha maraqlı fərziyyə irəli sürənlər tapılır. Günəşin özünün dairə şəklində görünməsi və təsviri təkər mifopoetik obrazının çox qədim zamanlarda meydana gəlməsi fikrinə dəstək kimi səslənir. Hind miflərində Şimşək allahı İndra döyüşdə Suryaya (Günəşə) qalib gəlir və Günəş tanrısının arabasının təkərlərindən birini ələ keçirir. İlk təkər Günəşə məxsus idi. Maraqlıdır ki, Azərbaycan mifik görüşlərində Günəş kainatı arabada deyil, kəhər atda gəzir ("Kəhər atı min çıx...").\nYel Baba. Azərbaycan rituallarında müraciət edilən mifik obrazlardan Yel Baba, Bulud və Duman da özündə ən əski təsəvvürləri əks etdirir. Xızır. Azərbaycan mifik təfəkküründə Xızırın (xalq arasında işlənən bir neçə addan ən dəqiqidir) islamaqədərki cizgilərlə yaddaşlara həkk olunmasını göstərən, ümumşərq düşüncəsinin məhsulu kimi tanınan obrazdan – Xıdırdan fərqli nişanələrinə diqqət çəkək: 1) Xızır taleyi müəyyənləşdirən tanrı elçisidir. 2) Xızır insanı yenidən həyata qaytaran, bəlalardan qurtaran ruhdur. 3) Möcüzəli doğuşa səbəb olan dərvişdir. 4) İki gənc (qız və oğlana) bir-birilərini tanımadıqları və biri digərindən çox uzaqda yaşadığı halda, onlara yuxuda buta verən, iki qəlbi eşq atəşinə qərq edib həqiqi aşiqlərə çevirən, həm də onları haqqa tapındıran, sevən insana birdən-birə qeyri-adi istedad verən (məlahətli səs, musiqi bəstələyib sazda ifa etmək və şeir düzüb-qoşmaq) məhəbbət və sənət hamisidir. 5) Bir illik yolu bir göz qırpımında qət edən, dara düşmüş qəriblərə əl tutan, oğul həsrətindən kor olmuşların gözünü açan peyğəmbərdir. 6) Dirilik suyunu əldə edib ölümsüzlük qazanan, bitkilərə, heyvanlara, quşlara, eləcə də insana yeni həyat bəxş edən tanrıdır, yaxud Allahın köməkçisidir. 7) Xızır da Osiris və Dionis kimi zoomorfik şəklə düşür.\nAzərbaycan İnvestisiya və Mədəniyyət Sammiti işə başlayıb Mədəniyyət\nLaçında qəbirüstü at fiqurları tapılıb - FOTO Mədəniyyət\nQəbul imtahanlarında hansı dəyişikliklər olacaq? 19:54


Memar Ecemide Kiraye Evler 2019 Elanları Arenda.az-da!\nMemar Ecemide kiraye evler 2019 elanlanları Arenda.az-da yerləşdirilmişdir. Burada sizi sərfəli qiymətlər qarşılayacaqdır. İşək yerlərdən sayılan Memar Əcəmi metrostansiyasının ətrafında daim insan axını müşahidə etmək mümkündür. Xüsusən tələbələrin seçimi olan bu ərazidən ev kirayələmək istəyirsinizsə, Memar Ecemide kiraye evler 2019 elanları sizin köməyinizə çatacaqdır.\n1 otaqlı 28.2 m² 5/5 mərtəbə\n3 otaqlı 90 m² 13/19 mərtəbə\nMemar Ecemide kiraye evler 2019 qiymətləri ilə tanış olun.\nMemar Ecemide kiraye evler 2019 qiymətləri ilə burada tanış ola bilərsiniz. Buradakı evlər içərisində yeni və köhnə tikililərin kirayə verildiyini görə bilərsiniz. Qiymət evin yerləşməsindən asılı olaraq ucuz və baha ola bilir. Sizin büdcənizə uyğun ev tapmaq Arenda.az-da mümkündür. Memar Ecemide kiraye evler 2019 elanlarımıza göz gəzdirərək ev kirayələyin.


İcbari tibbi sığortanın tətbiqi ciddi islahatların aparılmasını tələb edir\nİsa Əliyev: “İcbari tibbi sığortanın tətbiqi zamanı istifadə ediləcək ödəniş mexanizmləri tibb müəssisələrini daha səmərəli fəaliyyət göstərməyə və daha keyfiyyətli tibbi xidmətlər təklif etməyə stimullaşdıracaq”\nAzərbaycanda icbari tibbi sığortanın tətbiqi illərdir ki, ləngisə də, artıq yaxın vaxtlarda ölkəmizdə icbari tibbi sığorta mexanizminin işə düşəcəyi gözlənilir. Bunu Nazirlər Kabineti yanında İcbari Tibbi Sığorta üzrə Dövlət Agentliyinin yaradılması, bu qurumun mütəxəssislərinin icbari tibbi sığorta sahəsində Azərbaycan üçün ən uyğun modeli öyrənməsi istiqamətində gördüyü işlər də təsdiqləyir. İndi hamı Azərbaycanda icbari tibbi sığorta modelinin necə olacağını, bura hansı xəstəliklərin daxil olacağı ilə maraqlanır. Nazirlər Kabineti yanında İcbari Tibbi Sığorta üzrə Dövlət Agentliyinin monitorinq, təhlil, informasiya texnologiyaları şöbəsinin müdiri İsa Əliyevlə müsahibəmizdə oxucularımızı maraqlandıran suallara aydınlıq gətirməyə çalışdıq.\n-İsa müəllim, icbari tibbi sığortanın tətbiqi ilə bağlı işlər hazırda hansı mərhələdədir?\n- Bildiyiniz kimi, Azərbaycan Respublikası Nazirlər Kabineti yanında İcbari Tibbi Sığorta üzrə Dövlət Agentliyinin strukturu Azərbaycan Respublikası Prezidentinin 15 fevral 2016-cı il tarixli Fərmanı ilə təsdiq olunub. İcbari tibbi sığortanın tətbiqi məqsədilə Agentliyə müəyyən sayda kadrlar cəlb edilib və işçi heyətinin formalaşdırılması davam edir. Eyni zamanda, mövcud vəziyyətin təhlili və icbari tibbi sığortanın tətbiqi imkanları və icbari tibbi sığorta modelinin hazırlanması prosesinə cəlb olunub. Dünya Bankı və Avropa İttifaqının müvafiq layihələri çərçivəsində bir neçə dəfə ekspert qrupları Bakıda olub.\n-Bunun üçün pilot rayonun seçilməsi nəzərdə tutulurdu. Bu hansı rayondur?\n- İcbari tibbi sığortanın irimiqyaslı bir proqram olduğunu və ölkənin bu sahədə geniş təcrübəyə malik olmadığını nəzərə alsaq, layihənin mərhələli şəkildə həyata keçirilməsi daha məqsədəuyğun olardı. Hal-hazırda müxtəlif rayonların yerli şəraiti qiymətləndirilir və icbari tibbi sığortanın ilkin olaraq rayonlar səviyyəsində pilot qaydada tətbiqi mümkündür.\n-İcbari tibbi sığorta paketinə ilk növbədə hansı xəstəliklərin daxil edilməsi nəzərdə tutulur?\n- Xidmətlər paketinin həcmi və əhalinin təminatı maliyyə resurslarından, əhalinin ehtiyaclarından və səhiyyənin mövcud imkanlarından asılı olur. İnkişaf etmiş ölkələrdə adətən hansı xidmətlərin paketə daxil edilməsi deyil, hansı xidmətlərin daxil edilməməsi üzərində müzakirə aparılır, çünki əksər xidmətlər paketə daxil edilir.\nEyni zamanda, xidmətlər paketi çərçivəsində müxtəlif əhali qruplarına müxtəlif səviyyədə təminat verilir və bu zaman həmin şəxslərin ödəmə qabiliyyəti nəzərə alınır. Bir çox ölkələrdə ilkin səhiyyə xidmətləri, təcili və təxirəsalınmaz tibbi xidmətlər və insanların daha çox ehtiyac duyduqları və yüksək xərc tələb edən xəstəxana xidmətləri tibbi sığorta vasitəsilə böyük həcmdə ödənilir. Tibbi xidmətlər paketinin hazırlanmasında qabaqcıl metodologiyalar tətbiq ediləcək və tibbi xidmətlər paketi müasir ehtiyaclara və imkanlara uyğun tərtib ediləcək.\n-İcbari Tibbi sığorta üçün tibb müəssisələri seçilərkən hansı meyarlar əsas götürüləcək?\n- İcbari tibbi sığortanın tətbiqi zamanı istifadə ediləcək ödəniş mexanizmləri tibb müəssisələrini daha səmərəli fəaliyyət göstərməyə və daha keyfiyyətli tibbi xidmətlər təklif etməyə stimullaşdıracaq. Tibb müəssisələri ilə Agentlik arasında müqavilələr bağlanarkən həmin müəssisələrin göstərdikləri tibbi xidmətlərin keyfiyyəti, maddi-texniki və kadr potensialı, habelə inzibati-idarəetmə təcrübəsi nəzərə alına bilər.\n-Tibb müəssisələrində tibbi xidmətlərin qiyməti fərqli olduğundan icbari tibbi sığortaya daxil edilən xidmətlərin qiymətləri necə müəyyənləşdiriləcək?\n- Qeyd edim ki, icbari tibbi sığorta zamanı təminat veriləcək tibbi xidmətlərin qiymətləri başqa tibb müəssisələri ilə müqayisəli şəkildə müəyyənləşmir. Tibbi xidmətlərin qiymətləri tibb müəssisələrinin əhatə etdiyi əhali qruplarının demoqrafik və sağlamlıq vəziyyətindən, tibbi xidmətlərə olan ehtiyaclarından, tibb müəssisələrinin gücündən, maddi-texniki bazasından, kadr potensialından, xidmətlərin göstərilməsi üçün cəlb edilən resurslardan asılı ola bilər. Bütün bunlar dəqiq texniki hesablamalar tələb edir. Lakin ümumilikdə bildirim ki, ilkin səhiyyə xidmətlərində adətən adambaşına ödəniş mexanizmi tətbiq edildiyindən bir nəfər üçün məbləğ müəyyən edilir. Xəstəxana xidmətlərində isə hər bir xəstəlik halı üçün məbləğ müəyyən edilir və müəyyən uyğunlaşdırmalar aparılmaqla ölkə üzrə vahid ödəniş məbləğləri tətbiq edilir. Qiymətlərin müəyyən edilməsi və ödənişlərin aparılması zamanı nəzərə alınmalı əsas məqamlar ondan ibarətdir ki, səhiyyənin maliyyələşməsi sistemində şəffaflıq təmin edilsin, müəyyənləşdiriləcək qiymətlər tibb müəssisələrini daha keyfiyyətli xidmət göstərməyə və səmərəli fəaliyyətə stimullaşdırsın, habelə səhiyyə sahəsində yeni texnologiyaların və müalicə metodlarının tətbiqinə şərait yaratsın.\n-Bəzi dərman preparatlarının icbari tibbi sığorta paketinə daxil edilməsi nəzərdə tutulubmu?\n- Dərman vasitələri tibbi xidmətlər üzrə xərclərin əhəmiyyətli hissəsini təşkil edir. İcbari tibbi sığortanın tətbiqi zamanı tibbi xidmətlərlə yanaşı, dərman vasitələrinin də müəyyən formada tibbi xidmət paketinə salınması imkanları araşdırılır.\n-Bu prosesin başa çatması nə vaxta nəzərdə tutulub?\n- İcbari tibbi sığortanın tətbiqi yalnız maliyyələşmə deyil, səhiyyə və sosial və digər sahələrdə ciddi islahatların aparılmasını tələb edir. Bir çox ölkələr oxşar sistemlərin qurulmasına illərlə vaxt sərf ediblər. Bu hər bir ölkənin daxili imkanlarından, səhiyyənin inkişaf səviyyəsindən, əmək bazarından, ümumi iqtisadi inkişafından, xüsusilə səhiyyə sahəsində müasir idarəetmə təcrübəsindən və bu kimi bir çox amillərdən asılıdır. Azərbaycanda daha öncə bu və ya digər formada sosial tibbi sığorta sistemi olmadığından bu proses mərhələli şəkildə həyata keçirilə bilər. 2016-cı ilin sonu, 2017-ci ilin əvvəli icbari tibbi sığortanın pilot qaydada həyata keçirilməsi nəzərdə tutulur, daha sonra isə proqramın əhatə dairəsi genişlədiriləcək. Əminik ki, davamlı dövlət dəstəyi, səhiyyənin mövcud maddi-texniki bazası, ölkəmizdə yüksək ixtisaslı kadrların mövcudluğu və cəmiyyətin bu prosesə aktiv şəkildə qoşulması nəticəsində icbari tibbi sığorta yaxın vaxtlarda ölkəmizdə uğurla tətbiq ediləcək.


Gözlərindən görürəm (test) » Səhifə 12 » Qadin.Net ~ İlk milli qadın portalı\nŞəkillərə görə şəxsiyyət testi\nDiqqət testi (2)\n№ 15 - Müəllif: crazykids\nSirli- Bu rəqəm altındakı göz şəklini seçən insan elə özü üçün də sirli biridir. Sizi anlamağa çalışan insanlara uğur diləyirik. Siz bir hörümçək toru kimisiniz. Əhvalınızı tez-tez dəyişirsiniz. İstəyinizin nə olduğunu uzun-uzadı təhlil etdikdən sonra tapırsınız. Lakin tapdığınız andaca dəyişilirsiniz və yenidən nə istədiyinizi təhlil etməyə davam edirsiniz. Siz yığcam deyilsiniz və ətrafınızdakıları da çaş-baş salırsınız. Bəzən də özünüz özünüzü çaşdırırsınız. Ünsiyyət qurmazdan əvvəl həmin şəxsi kənardan izləməyi üstün tutursunuz. Siz yalnız əmin olduğunuz sözləri deyirsiniz. Cox duzgundur tam raziyam eynen men\n№ 14 - Müəllif: www.sevgi.com\n7dını secdım bakalım gorelım bahtımza ne cıkıyoo\n№ 13 - Müəllif: Aqatkris\nSirli- Bu rəqəm altındakı göz şəklini seçən insan elə özü üçün də sirli biridir. Sizi anlamağa çalışan insanlara uğur diləyirik. Siz bir hörümçək toru kimisiniz. Əhvalınızı tez-tez dəyişirsiniz. İstəyinizin nə olduğunu uzun-uzadı təhlil etdikdən sonra tapırsınız. Lakin tapdığınız andaca dəyişilirsiniz və yenidən nə istədiyinizi təhlil etməyə davam edirsiniz. Siz yığcam deyilsiniz və ətrafınızdakıları da çaş-baş salırsınız. Bəzən də özünüz özünüzü çaşdırırsınız. Ünsiyyət qurmazdan əvvəl həmin şəxsi kənardan izləməyi üstün tutursunuz. Siz yalnız əmin olduğunuz sözləri deyirsiniz.\nDüşünən- Bu rəqəm altındakı göz şəklini seçən insan hər bir addımını düşünməyi sevir. Siz hər şeyi ölçüb-biçirsiniz. Hadisənin əvvəlini və sonunu düşünürsünüz. Hətta o qədər dərin düşünürsünüz ki, reallıqdan belə uzaqlaşa bilirsiniz. Qeyri-müəyyənliyinizi hər kəsdən gizlədirsiniz. Qərar verdikdən sonra qərarınızın doğru olub-olmadığına şübhə edirsiniz.\n№ 12 - Müəllif: crazykids\n5 nese diqqetimi cekdi\n№ 11 - Müəllif: fix.az\n№ 10 - Müəllif: mother.5\n5-i secirem cetin bir goze oxsayir\n№ 9 - Müəllif: Aqatkris\n№ 8 - Müəllif: elvira.melek.589\n№ 7 - Müəllif: Aqatkris\nHəssas- Bu rəqəm altındakı göz şəklini seçən insan hər şeyə diqqət edir və heç nəyi unutmur. Siz çox həssas insansınız. Hətta ən xırda bir şey sizin diqqətinizi çəkə bilir. Sizi ürəkdən güldürmək və durduq yerə ağlatmaq mümkündür. Bütün bu həssaslığınıza baxmayaraq öz zəyif cəhətlərinizi gizlədirsiniz. Bunun əvəzində necə diqqətli olduğunuzu nümayiş etdirirsiniz.\n6-cı gözdə kədər və dərinlik var))) 6-nı seçdim.


Java Kursları - Peşəkar Java Dərsləri Üçün Müraciət ✅\nJava Kursları – Peşəkar Mütəxəssisdən Java Dərsləri\nKompyuter kurslari ✅\nMühasibatlıq kursları ✅\nİELTS kurslari ✅\nƏsas Səhifə/Komputer kurslari/Java Kursları – Peşəkar Mütəxəssisdən Java Dərsləri\nProqramlaşdırma dünyasının ən çox istifadə olunan dillərindən olan Java proqramlaşdırma dili son zamanların ən çox maraq göstərilən sahələrindən biridir. Sizdə proqramlaşdırma sahəsinə yeni addım atmaq və ən çox tələb olunan sahəni seçmək istəyirsinizsə, bu kurs tam sizin üçündür.\nJava Dərsləri haqqında:\n6 aylıq müddət ərzində tədris olunan “Java Proqramlaşdırma dili” təlimində sizə Java-nın əsasları, Java Web texnologiyalarının əsasları, Spring Framework, Soap və Rest web servislər müxtəlif real layihələr üzərindı tam praktiki şəkildə tədris olunacaqdır.\nJava kurslari 2 hissədən ibarətdir: Java Standart Edition və Enterpise Edition. Bu Peşəkar Java dərsləri isə 6 ay müddətində tədris olunur. Dərslər fərdi, qrup şəklində və onlayn olaraq keçirilir.\nJava dərsləri 2 ildən çoxdur peşəkar səviyyədə bu tədris ilə məşğul olan Şəhriyar Cəlilov tərəfindən keçirilir. Hal hazırada Bank VTB də Proqramçı vəzifəsində çalışmaqdadır.\nWp-dan yaz: https://wa.me/994517711887\nJava Kursu haqqında ən çox verilən suallar:\nJava kurslari ilə 6 ay müddəti bitirdikdən sonra peşəkar mütəxəssis ola bilərikmi?\nBu sualın cavabını əvvəlki tələbələrin nəticələrini göstərərək də verə bilərik. Öz potensialınızdan aslı olaraq bu müddət ərzində öyrəndikləriniz sizə tam peşəkarlıq qazandırmasa da, əsas bilik və bacarıqlarla təmin edəcəkdir. Bu isə sizə bu sahədə iş tapmaq üçün əsas yardımcınız olacaq.\n2. Onlayn tədrisin effektivliyi digərinə nisbətən az deyilmi?\nJava dərsləri zamanı ən çox verilən suallardan biri də budur. Bu isə əksinə sizin vaxtınıza qənaət etmək, suallarınızı onlayn olaraq qruplarda daha rahat cavablandırmaq üçün daha yaxşıdır.\nKurslar haqqında paylaşımlar edərək sizlərin rahat istifadənizi təmin edirik.\nGələcəyiniz üçün Xaricdə Təhsil Şirkəti


Magistratura-Doldurulma qaydası\n"BAKALAVRIN ELEKTRON ƏRİZƏSİ" FORMASININ\nBakalavr elektron ərizə formasını aşağıdakı qaydada doldurur:\n1-ci bənddə bakalavrın şəxsiyyətini təsdiq edən sənəd üzrə məlumatlar təsvir olunur. Bu bənddə bakalavr heç bir əməliyyat aparmır;\n2-ci bənddə bakalavrın “Şəxsi kabinet”ində qeyd etdiyi faktiki yaşadığı məntəqə təsvir olunur. Bu bənddə bakalavr heç bir əməliyyat aparmır. Bakalavrın imtahan verəcəyi şəhər Mərkəz tərəfindən bakalavrın ərizəsinin bu bəndində göstərdiyi faktiki yaşadığı məntəqəyə görə təyin edilir;\n3.1-ci bənddə bakalavr özünün e-mail ünvanını daxil edir (bu ünvandan bakalavr iş nömrəsini, şifrini unutduqda və digər zəruri hallarda onunla əlaqə saxlamaq üçün istifadə olunacaqdır);\n3.2-ci bənddə əlaqə telefonunun operatorunu siyahıdan seçir, telefon nömrəsini müvafiq sahəyə daxil edir;\n3.3-cü bənddə bitirdiyi ümumi təhsil müəssisəsinin (orta ixtisas təhsili müəssisəsinin) yerləşdiyi yaşayış məntəqəsinin adını, sonra isə bitirdiyi ümumi təhsil müəssisəsinin (orta ixtisas təhsili müəssisəsinin) adını siyahıdan seçir və həmin təhsil müəssisəsini bitirdiyi ili müvafiq sahəyə daxil edir;\n4.1-ci bənddə bakalavr ali təhsil müəssisəsinə qəbul olduqdan sonra soyadında, adında və ya atasının adında dəyişiklik olubsa, əvvəlki soyadını (adını və ya atasının adını) müvafiq sahələrə daxil edir. Soyad, ad, ata adı mütləq latın qrafikalı Azərbaycan əlifbasından istifadə olunmaqla daxil edilməlidir;\n4.2-ci bənddə bakalavriat səviyyəsi üzrə ali təhsil müəssisəsinə qəbul olduğu ili daxil edir;\n4.3-cü bənddə bakalavriat səviyyəsinə qəbul olmaq üçün doldurduğu "Abituriyentin ərizəsi"nin nömrəsini daxil edir;\n4.4-cü bənddə bakalavriat səviyyəsi üzrə bitirdiyi ali təhsil müəssisəsinin adını siyahıdan seçir, bu ali təhsil müəssisəsini bitirdiyi ili müvafiq sahəyə daxil edir;\n4.5-ci bənddə bakalavr diplomunun seriyasını siyahıdan seçir, diplomun nömrəsini müvafiq sahəyə daxil edir (bu bənd cari ilin məzunlarına aid deyil);\n4.6-cı bənddə ali təhsil müəssisəsini 2011/2012-ci və ondan sonrakı tədris illərində bitirən bakalavr bakalavriat səviyyəsi üzrə bitirdiyi ixtisasın şifrini müvafiq sahəyə daxil edir, ali təhsil müəssisəsini əvvəlki illərdə bitirən bakalavr bakalavriat səviyyəsi üzrə bitirdiyi ixtisasın şifrini siyahıdan seçir və ixtisasın kodunu müvafiq sahəyə daxil edir;\n4.7-ci bənddə müvafiq dairəni seçməklə diplom üzrə ümumi orta müvəffəqiyyət göstəricisinin (ÜOMG) 5 və ya 100 ballıq şkala üzrə olduğunu qeyd edir və müvafiq hissədə ÜOMG-ni daxil edir. Bu göstərici məlum olmadıqda, bu hissə doldurulmur;\n4.8-ci bənddə bakalavriat səviyyəsini fərqlənmə diplomu ilə başa vurubsa, müvafiq sahəni qeyd edir;\n5.1-ci bənddə bakalavr magistratura səviyyəsində təhsil alıb-almaması barədə (təhsil alıbsa, aldığı təhsilin dövlət hesabına və ya ödənişli əsaslarla olması haqqında) müvafiq məlumatı qeyd edir;\n5.2-ci bənddə bakalavr magistratura səviyyəsində təhsil aldığı təhsil müəssisəsini siyahıdan seçir və həmin səviyyəni bitirdiyi (və ya bitirəcəyi) ili daxil edir;\n6.1-ci bənddə ixtisaslaşma dilini ixtisaslaşma seçimi mərhələsində magistratura səviyyəsinin 060102 (xarici dil və ədəbiyyat müəllimliyi), 060103 (xarici dil müəllimliyi), 060201 (filologiya (xarici dil və ədəbiyyat)) və 060203 (tərcümə) ixtisaslarına aid ixtisaslaşmaları seçmək istəyən bakalavrlar mütləq siyahıdan seçirlər. Digər ixtisaslaşmaları seçmək istəyən bakalavrlar bu bənddə heç bir əməliyyat aparmırlar;\n6.2-ci bənddə bakalavr imtahan verəcəyi dilə (Azərbaycan və ya rus) uyğun dairəni seçir;\n6.3-cü bənddə imtahanın birinci mərhələsində imtahan vermək istədiyi xarici dili siyahıdan seçir (Diqqət! Qəbul haqqında elanın 3.2, 3.2.1, 3.2.2, 3.2.3 və 3.3 bəndlərinə baxın).


Müxalifətçiliyi düşmənçiliyə çevirmək xəyanətkarlıqdır - XALQQAZETI.COM\nMüxalifətçiliyi düşmənçiliyə çevirmək xəyanətkarlıqdır\nAzərbaycan dövlət müstəqilliyini bərpa etdikdən sonra – 1993-cü ilin ikinci yarısından başlayaraq, hüquqi dövlət quruculuğu prosesində nümunə sayıla biləcək bir yol keçib və demokratik, hüquqi dövlət quruculuğu istiqamətində qətiyyətli addımlar atıb. Cəmiyyət həyatının bütün sahələrində demokratik dəyər və prinsiplərin bərqərar olması ölkə qarşısında duran ən mühüm vəzifələrdən biri idi. Əsası möhkəm təməllər üzərində qoyulan demokratik təsisatlar, beynəlxalq institutlar son 15 ildə daha da inkişaf etdirilib.\nÖlkəmizdə bütün azadlıqların təmin edilməsi, insanların öz fikirlərini sərbəst ifadə etmələri, müstəqil mətbuatın fəaliyyəti, azad, ədalətli seçkilərin keçirilməsi, yetişən gənc nəslin hərtərəfli inkişafı üçün yaradılan şərait yüksək dəyərləndirilir. Ancaq demokratiyanı anarxiya kimi dərk edən, öz antimilli hərəkətləri ilə müxalifət adına ləkə vuran bir qrup xəyanətkar ölkədə çaşqınlıq, qarşıdurma yaratmaq üçün min bir oyundan çıxır. Prezidentin ictimai-siyasi məsələlər üzrə köməkçisi, professor Əli Həsənovun “Müxalfətçilik missiyası və Azərbaycanın milli maraqları” sərlövhəli məqaləsində bu barədə ətraflı məlumat verilir.\nMəqalədə qeyd edilir ki, Prezident İlham Əliyev həyata keçirdiyi bir çox islahatların nəticəsi kimi, son aylarda büdcəmizin artan imkanlarını sosial problemlərin həllinə yönəltdikdən, iqtisadi liberallaşmanı sürətləndirdikdən, siyasi plüralizmin genişlənməsi və bütövlükdə ölkəmizdə insan kapitalının sürətli inkişafına xidmət edən çoxsaylı qərarlar qəbul etdikdən sonra məlum xarici antiazərbaycan qüvvələr daha da fəallaşıblar. Bu qüvvələr qrant hesabına hər şeyini qurban verməyə hazır olan xəyanətkarları, həmçinin ölkəmizin daxilindəki “beşinci kolon”u, o cümlədən Əli Kərimlini və onun qrupunu fəallaşdıraraq işə qoşublar.\nMüəllif qeyd edir ki, Əli Kərimlinin xaricdəki internet resurslarından birinə müsahibə verərkən Prezident İlham Əliyevin liderliyi ilə Azərbaycan hakimiyyətinin həyata keçirdiyi effektli siyasəti öz merkantil maraqları çərçivəsində şərh etməyə çalışması da həmin şəbəkənin fəaliyyətinin bir təzahürüdür. Dövlət rəsmisi qeyd edir ki, Əli Kərimlinin müsahibədə səsləndirdiyi fikirlərin hamısı əsassız, reallıqdan uzaq, onun daxili aləminin inikası olmaqla, dövlətə və xalqa son dərəcə yad münasibətinin, ikrahla yanaşmasının ifadəsidir. İrəli sürdüyü və heç bir arqumentə tab gətirməyəcək iddialarının əsasında dayanan motiv də aydındır. O, hər vəchlə hakimiyyət və onun həyata keçirdiyi siyasət barədə cəmiyyətdə formalaşmış müsbət rəyi qaralamağa çalışır.\nƏ.Kərimli gənclərin Prezident İlham Əliyevin ətrafında sıx birləşməsindən ciddi narahatlıq keçirdiyini ört-basdır edə bilmir. Atrıq yetişən gənc nəsil onun yalan vədlərindən təngə gəlib. Ə.Kərimlinin aldadıb yoldan çıxardığı gənclərdən bir vasitə kimi istifadə edərək öz antimilli niyyətlərini reallaşdırmağa cəhd etməsi hər birimizin yaddaşındadır. Bir neçə il bundan əvvəl onun tapşırığı ilə Tbilisidə ermənilərlə görüşən bir gəncin sonrakı acı taleyi yaddaşlardan silinməyib.\nMəqalədə, həmçinin respublikamızın dövlət müstəqilliyini bərpa etdiyi vaxtdan bu günə qədər AXCP sədrinin antimilli fəaliyyətindən bəhs olunur: “Azərbaycanın müstəqil bir dövlət kimi öz əzələlərini möhkəmləndirməsi, ehtiyac yarananda, müstəqilliyimizi istəməyən qüvvələrə nümayiş etdirməsi, regional gücə, beynəlxalq arenada söz sahibinə çevrilməsi baxımından yetərincə təlatümlü keçən ötən illərdən hasil etdiyim bir qənaət də budur ki, milli mənafelərə, ümumi və strateji maraqlara çox asanlıqla arxa çevirərək dövlətə və dövlətçiliyə qarşı opponentlik edən əsas siyasi qruplardan biri Əli Kərimli və onun çevrəsindəki şəxslərdir”.\nÖz maddi maraqlarını xalqın taleyüklü məsələlərindən üstün tutan bu xəyanətkar qrup dövlət müstəqilliyimizin bərpasından bu günə qədər daim “maliyyəni verən musiqini də sifariş edər” – devizi ilə hərəkət edərək, əvvəlcə mənsub olduqları siyasi partiyanın param-parça vəziyyətə düşməsi üçün heç nədən, hətta liderlərinə xəyanət etməkdən də çəkinməyiblər. Sonra isə qazandıqları “təcrübəni” Azərbaycan dövlətinə, xalqına, milli maraqlarımıza qarşı istifadə etməyə başlayıblar. Hazırda Ə.Kərimli və ətrafı milli dəyər, məfkurə və müqəddəratımıza zidd olan ritorikaları ilə Azərbaycanda böyük vüsətlə gerçəkləşən və son zamanlar daha da intensivləşən islahatlara hər addımbaşı kölgə salmağa cəhd edirlər.\nƏli Kərimli və ətrafı bu gün cəmiyyətdə müxalifətçiliyi düşmənçiliyə çevirən xəyanətkar kimi qəbul edilir. Antimilli qruplar unutmamalıdırlar ki, heç bir qüvvə Azərbaycan xalqının milli iradəsini sarsıda, bu iradənin ifadəçisi olan lideri yolundan döndərə bilməz.\n19 2019 23:26 - XƏBƏRLƏR


"Ərdoğanla birlikdə işləyirik" - Tramp - modern.az\n18 Fevral 2020, 23:54 | AKTUAL\n"Ərdoğanla birlikdə işləyirik" - Tramp\n"Türkiyə prezidenti Rəcəb Tayyib Ərdoğanla Suriyanın İdlib bölgəsində yaranmış vəziyyətin normallaşdırılması üzərində işləyirik".\nModern.az “RİA Novosti”yə istinadən xəbər verir ki, bu barədə ABŞ prezidenti Donald Tramp açıqlama verib.\n"Prezident Ərdoğanla çox yaxşı danışığım oldu. O, sərt oğlandır, amma bizim münasibətlərimiz yaxşıdır. O, istəmir ki, orada minlərlə və yüz minlərlə insanı öldürsünlər", - Tramp jurnalistlərə deyib.\n“Biz İdlib haqqında danışdıq, birlikdə işləyirik və baxırıq ki, nə etmək olar”, - deyə ABŞ prezidenti əlavə edib.\nABŞ və Türkiyə prezidentləri arasında telefon danışığı bazar ertəsi olub. Dövlət başçıları Suriyada yaranmış vəziyyəti müzakirə ediblər.


BAKIDA DAXİLİ TURİZM SƏRGİSİ AÇILIB\n1 Oktyabr 2005 12:52 (UTC+04:00)\nAzərbaycan ölkəyə gələn turistlərin sayının artmasına görə ilk yerlərdən birini tutur. Bu göstərici 25-30% təşkil edir. Trend in xəbər verdiyi kimi, bu barədə Azərbaycanın gənclər, idman və turizm naziri Əbülfəz Qarayev bildirib.\nOnun sözlərinə görə, Azərbaycanda ilk dəfə olaraq daxili turizm sərgisi təşkil olunub və bu, turizm sektorunun sabit inkişafından xəbər verir. Son 3 il ərzində ölkədə 52 turizm obyekti - otellər, mehmanxanalar, istirahət mərkəzləri tikilib. Təkcə yay mövüsümündə 500 mindən artıq adam Azərbaycanın müxtəlif istirahət mərkəzlərində istirahət edib.\nBeynəlxalq turizm gününə həsr olunmuş sərgidə 50-yə yaxın şirkət iştirak edir.\nTədbirin təşkilatçısı Azərbaycanın Gənclər, İdman və Turizm Nazirliyidir. Sərgidə yerli turizm şirkətləri, bu sahədə fəaliyyət göstərən otel və mehmanaxanalar öz xidmət və məhsullarını, iş imkanlarını nümayiş etdirir.\nSərgidə Nabranda yerləşən 3 istirahət mərkəzinə sertifikatlar - ulduzlar təqdim edilib.